Lembutkan Daging Cara Orang Lama Guna Teknik ‘Mati Air’, Kejap Je Empuk!

Mungkin ada antara kita yang belum pernah cuba teknik orang lama masak dan lembutkan daging tanpa pressure cooker atau periuk tekanan.
Kalau orang dulu panggil teknik ni ‘mati air daging’.

Pernah dengar tak?
Kalau belum jom kami kongsikan cara lembutkan daging guna teknik ‘mati air’ daging hasil perkongsian pengguna Facebook, Selamah Muhammad di bawah ini.

Cara Lembutkan Daging Guna Teknik ‘Mati Air’. Kejap Je Empuk!
Terjumpa teknik lembutkan daging ni dalam FB.

Saya dah cuba memang cepat melembutkan daging dan cepatkan masa memasak.
Bagi yang belum tahu, saya kongsikan di sini caranya.

Cara-cara:

Daging dipotong kecil (Saya buat dalam 700-800g)
Goreng tanpa minyak tanpa isi air – memang goreng kering macam tu ya. Nanti akan keluar air daripada daging tu sendiri
Guna api kecil, balik-balikkan sikit supaya tak hangus.
Goreng sampai daging kering.
Bila dah siap angkat – Boleh dah tumis bahan macam biasa untuk buat rendang / lauk masakan yang anda suka.

Mudah kan?
Ramai Dah Cuba, Memang Menjadi!
Rata-rata perkongsian ini mendapat perhatian ramai dan dibanjiri dengan tanda suka dan emoji Love.
Rupanya dah ramai juga yang dah selalu guna teknik ni untuk lembutkan daging.
Berdasarkan komen-komen, inilah cara yang diajarkan oleh orang lama untuk cepatkan masa memasak daging. Tak perlu pakai periuk canggih-canggih pun tetap menjadi!
Antara komen-komen yang diterima adalah seperti dalam screenshot di bawah:

Baca juga: Cara Masak Beras Parboiled, Elok Untuk Diet & Kencing Manis. Tak Mudah Basi!

Jadi anda yang nak masak daging tu bolehlah cuba teknik ni untuk kalau malas nak pakai pressure cooker, terutamanya kalau nak masak kuantiti yang kecil saja.
Pernahkah anda menggunakan teknik ini untuk melembutkan daging?
Jika pernah, jom komen dan beritahu kami tips yang boleh dimanfaatkan bersama.
Selamat mencuba!
*Sumber : Selamah Muhammad
Selain tips ini, anda juga boleh cuba banyak lagi petua untuk lembutkan daging yang dikongsikan melalui artikel ini 10 Tips Lembutkan Daging Dengan Cepat Tanpa ‘Pressure Cooker’


“Aduh, sakitnya terpijak mainan budak-budak ni… Dari tadi kita suruh kemaskan mainan, dia boleh buat tahu je. Ni dah ke mana pula menghilang. Berapa kali nak disuruh barulah nak dengar arahan.”
Bila kita suruh mandi, macam-macam alasan yang diberi. Walaupun diberi masa untuk menyudahkan apa yang sedang dilakukan, si anak masih tak bergerak-gerak. Kenapa agaknya kita kena beri arahan 5-6 kali pada anak setiap kali diminta melakukan sesuatu?

Menurut ahli psikologi, mungkin selama ini kita menggunakan teknik yang salah untuk bercakap dengan anak.
7 Cara Kena Buat Bila Anak Susah Dengar Arahan & Asyik Terhegeh-hegeh
Berikut adalah cara lembutkan hati anak dan trik memberi arahan yang berkesan kepada mereka.

1. Ganti Ayat Negatif
Pertama sekali, periksa dahulu arahan yang kita berikan kepada anak-anak. Adakah perintah tersebut berupa ‘label’ negatif?

Contohnya: Jangan malas, jangan menangis, jangan buat sepah.
‘Jangan’ adalah perkataan negatif dan kebanyakan perkataan yang diucapkan selepasnya adalah label yang bersifat negatif. Apabila ia selalu disebut, fikiran bawah sedar si anak sangat kuat dan akan mewujudkan perkaitan terhadap perkataan tersebut dalam perbuatan mereka.
Sebaliknya, cuba ubah kepada: Rajin-rajin ya, semuanya baik-baik saja, dan nanti kemas semula ya.
Foto Kredit : parintitandem.ro
2. Keep it short
Semua arahan perlu dijelaskan tanpa melibatkan emosi anda, sebaliknya fakta yang dapat difahami oleh anak.
Contohnya, elakkan berkata: “Penat ibu suruh makan sayur, kamu asyik nak buang saja. Membazir tau. Penat Mama masak.” Anak-anak susah memahami ayat ini kerana ia agak panjang. Malah ia melibatkan emosi di mana mereka tidak berkongsi rasa yang sama seperti seorang dewasa.
Jadi, cuba fokus terhadap arahan tersebut dengan memberi arahan ringkas, “Kamu perlu habiskan sayur ini supaya badan kamu sihat.”
Foto Kredit: rosarossaonline.org
3. Tunjukkan Cara Melakukannya
Pada kebanyakan masa, si anak mungkin tidak bermaksud untuk mengabaikan arahan ibu bapa. Tapi, sebenarnya mereka berasa sukar untuk melakukan sesuatu kerana tidak tahu caranya.
Contohnya, jika terlalu banyak mainan yang berteraburan, mereka menganggap ia mustahil dapat dikemas dalam masa yang cepat. Jadi, kita boleh membimbing mereka dengan memberitahu mereka dari mana mereka patut memulakannya.
Di samping itu, boleh juga beri galakan dan lakukan bersama-sama mereka supaya lain kali ia boleh dilakukan sendiri.
Foto Kredit: tidyhomz.com
4. Dengar Suara Hati Anak
Sebelum kita mahu didengari, sepatutnya kita boleh menjadi pendengar kepada anak-anak. Oleh itu, luangkan masa untuk mendengar apa yang anak anda ingin suarakan terlebih dahulu.
Mungkin hari ini si anak baru balik sekolah dan ingin menceritakan perkara yang menarik berlaku di tadika tadi. Tetapi, kita lantas menyuruhnya mandi. Atas sebab ini, mungkin saja anak akan berasa kurang diberi perhatian dan ‘liat’ untuk melakukan perkara yang diarahkan.
Foto Kredit: romper.com
5. Elak ‘Mengugut’ Dan ‘Merasuah’
Tanpa disedari, kita mungkin akan menggunakan kedua-dua teknik ini untuk ‘mengumpan’ anak mengikut arahan kita. Jika kita terus-menerus mengugut anak untuk mengikut arahan, anak akan hanya berasa ‘takut’ dan bukannya bertanggungjawab terhadap arahan yang diberikan kepada mereka.
Sebaliknya, jika anak dirasuah dengan balasan-balasan seperti duit upah, mainan, atau makanan, ia juga akan menjadi tabiat yang kurang baik. Pokok pangkalnya, kedua-dua amalan ini menyebabkan si anak tidak melakukan apa yang disuruh dengan ikhlas.
Foto Kredit: littleteddy.com.ua
6. Buat ‘Eye Contact’
Dapatkan ‘eye contact’ dan pastikan anda memandang tepat ke mata anak. Jika perlu, tundukkan badan anda supaya mata anda setentang dengan mata anak. Dengan cara ini, anak lebih mudah berkomunikasi dan memahami keseriusan anda.
Di samping itu, bercakaplah dengan nada yang tegas. Tegas di sini bukan bermaksud menjerit atau meninggi suara. Sebaliknya gunakan tona suara lembut dengan nada yang serius tanpa sebarang emosi marah.
Foto Kredit: huffingtonpost.ca
7. Jangan Mengkritik Atau Memperlekeh Usaha Mereka
Apabila kita memberi arahan kepada anak, jangan terus menganggap mereka memahami mengapa sesuatu perkara perlu dilakukan serta-merta. Ini kerana, anak kecil belum mempunyai keutamaan dan rasa tanggungjawab seperti mana seorang dewasa.
Di samping itu, mereka juga belum berpengalaman untuk melakukan sesuatu perkara sebaik anda. Jadi, berikanlah mereka motivasi dan galakan supaya mereka boleh melakukan sesuatu dengan lebih baik lagi. Jangan pula mengkritik dan memperlekehkan apa yang mereka lakukan.
Foto Kredit: daddymindtricks.com
Banyak Cara Lembutkan Hati Anak Yang Boleh Dicuba
Ada pelbagai cara lembutkan hati anak yang praktikal dan boleh anda cuba. Ia sama sekali tidak melibatkan hukuman, kekerasan, atau pergaduhan. Yang penting, cuba lakukannya dengan konsisten untuk melihat hasilnya.
Pada masa yang sama, ibu bapa juga perlu refleksi diri dan cuba memperbaiki kelemahan diri sendiri. Dekatkan diri pada Tuhan dan selalulah berdoa kepadanya agar diberi kesabaran dalam membesarkan anak setiap hari.


Cara Lembutkan Kulit Popia Basah Yang Keras & Beku, Guna Teknik Stim Kain

Biasanya kulit popia yang sudah dibuka dan diletakkan dalam peti ais akan menjadi keras kejung. Sebenarnya, selain mengambil keputusan untuk membuangnya anda boleh melembutkan semula kulit popia tersebut seperti yang dilakukan oleh pengguna Facebook dikenali sebagai Bee Kang. Memang rugi kalau dibuang tanpa menggunakan cara di bawah. Selamat mencuba!
Baca juga: Resepi Ayam Lada Hitam Goreng Butter, Lembut & Sesuai Untuk Anak

CARA LEMBUTKAN KULIA POPIA YANG KERAS & BEKU

Cara nak lembutkan kulit popia yang keras atau kering setelah lama disimpan dalam peti sejuk beku (freezer) atau diletakkan di luar terlalu lama selepas disajikan menyebabkan ia kering.

Cara-caranya :

1. Dalam kuali atau periuk stim lapiskan lubang-lubang dulang pengukus dengan kain bersih yang lembap. Saya masak dulu kain bersih saya untuk pastikan ia tiada kuman langsung.
**Kain lembap bukan basah ya, maksudnya ia perlu diperah hingga betul-betul kering tiada air menitis langsung.

2. Letakkan kulit popia tersebut dan tutupkan dengan satu lagi kain bersih yang lembap.

3. Pastikan air tidak terlalu banyak atau dekat dengan dulang pengukus, kalau tak semasa air mendidih. Basah pula kulit popia tersebut. Stim selama 10-15 minit.

4. Buka penutup stim dan pastikan ia betul-betul lembut, kalau tak, di-stim sekejap lagi.
Nota:
– Semasa disajikan, alihkan kulit popia tersebut sekali dengan kain atas bawah tersebut ke dalam pinggan penyajian, ia akan mengekalkan kelembapan sehingga popiah habis dimakan.

– Tidak boleh dibiarkan terlalu lama sehingga berseharian, sebab kain lembap boleh menyebabkan kulit popia tersebut basi dan boleh menyebabkan keracunan makanan. Kalau tak habis dinasihatkan disimpan terus ke dalam peti sejuk dan masa mahu makan baru dikukus lagi.
Sebenarnya, cara penyimpanan juga memainkan peranan yang penting untuk pengelakkan kulit popia menjadi kering dan keras. Untuk mengelakkan kulit popia keras selepas dibuka dan disimpan balik dalam peti sejuk beku (freezer), pastikan mulut pembukaan plastik kulit popia dilekat dengan tape sehingga kedap udara (saya guna tape yang lebar).

Kadang-kadang kalau disimpan terlalu lama ia akan hilang kelembapan, kering dan keras juga. Tetapi ia tidak seteruk yang plastiknya dibiarkan terbuka dan terus masuk freezer, yang ini bukan sahaja kering malah kulitnya pun turut pecah dan merekah.
Sumber: Facebook Bee Keng


Cara Lembutkan Kulit Popia Yang Keras / Kering Setelah Lama Disimpan

Cara lembutkan kulit popia yang keras atau kering setelah lama disimpan dalam peti sejuk beku (freezer) atau diletakkan di luar terlalu lama selepas disajikan menyebabkan ia kering.
Mesti ramai antara kita yang dah beli kulit popia tu tapi buat simpan je dalam peti sejuk kan?

Kadang tu tak habis guna, atau mungkin belum datang mood kerajinan nak masak guna kulit popia tu.
Simpan punya simpan last-last terlupa kewujudannya… Dan kulit popia tu makin lama makin kering dan keras kejung dalam peti sejuk tu.

So, apa nak buat?

Jangan buang dulu…! Sebenarnya boleh je guna lagi. Cuma perlu dilembutkan dulu.
Dalam artikel ini kami siarkan cara lembutkan kulit popia yang keras dan kering sebab tersimpan lama yang dikongsikan oleh Bee Keng melalui Facebook.
Jom tengok langkah-langkahnya.
Cara Lembutkan Kulit Popia Yang Kering / Keras Sebab Tersimpan Lama
Cara-caranya :
1. Dalam kuali atau periuk stim lapiskan lubang-lubang dulang pengukus dengan kain bersih yang lembap.
(Saya masak dulu kain bersih saya untuk pastikan ia tiada kuman langsung, maaf ya .. saya ni ada OCD sikit. )
**Kain lembap bukan basah ya.. maksudnya ia perlu diperah hingga betul-betul kering tiada air menitis langsung.
 2. Letakkan kulit popia tersebut dan tutupkan dengan satu lagi kain bersih yang lembap.
Baca juga: Resepi Kuih Lopes Ekspres Guna Ketupat Palas / Lemang Instant. Sedap!
3. Pastikan air tidak terlalu banyak atau dekat dengan dulang pengukus, kalau tak semasa air mendidih …basah pula kulit popia tersebut.
Stim selama 10-15 minit.
4. Buka penutup stim dan pastikan ia betul-betul lembut, kalau tak, di-stim sekejap lagi.

Boleh check tengok, dah lembut kan?

Nota:

Semasa disajikan, alihkan kulit popia tersebut sekali dengan kain atas bawah tersebut ke dalam pinggan penyajian, ia akan mengekalkan kelembapan sehingga popia habis dimakan.
Namun ia tidak boleh dibiarkan terlalu lama sehingga berseharian, sebab kain lembap boleh menyebabkan kulit popia tersebut basi dan boleh menyebabkan keracunan makanan.
Kalau tak habis dinasihatkan disimpan terus ke dalam peti sejuk dan masa mahu makan baru dikukus lagi.

Baca juga: 7 Cara Nak Dapatkan Ikan Bilis Goreng Yang Lebih Rangup, Tahan Lama & Tak Liat
Dah lembut kulit popia tadi, boleh guna semula macam biasa… Taklah membazir!

Untuk pengetahuan semua, orang cina suka makan popia yang tak goreng.
Tips / Cara Penyimpanan Kulit Popia Yang Betul
Sebenarnya, cara penyimpanan juga memainkan peranan yang penting untuk pengelakkan kulit popia menjadi kering dan keras.

Untuk mengelakkan kulit popia keras selepas dibuka dan disimpan balik dalam peti sejuk beku (freezer), pastikan mulut pembukaan plastik kulit popia dilekat dengan tape sehingga kedap udara (saya guna tape yang lebar).
Namun demikian kadang-kadang kalau disimpan terlalu lama ia akan hilang kelembapan, kering dan keras juga. Tetapi ia tidak seteruk yang plastiknya dibiarkan terbuka dan terus masuk freezer, yang ini bukan sahaja kering malah kulitnya pun turut pecah dan merekah.

Selamat mencuba gais!
*Kredit penulis asal: Bee Keng


Cara Semak Baki & Keluarkan Duit Tabung Haji Di Mesin ATM (Maybank, CIMB, Bank Rakyat & Bank Islam)

Selain di kaunter-kaunter Tabung Haji dan UTC, mungkin ada yang belum tahu bahawa kita juga boleh melakukan transaksi Tabung Haji di kaunter-kaunter Uniteller, Automated Teller Machine (ATM), Cash Deposit Machine (CDM) dan Perbankan Internet rakan strategik Tabung Haji iaitu Bank Islam, Bank Rakyat, Maybank dan CIMB Bank.
Mudah sangat nak berurusan, terutamanya bagi yang malas nak keluar jauh-jauh dan beratur lama-lama di kaunter ketika musim PKP ni kan?

Jadi anda bolehlah ikut langkah di bawah untuk mengetahui langkah pengaktifan atau cara link akaun Tabung Haji dengan kad ATM bank masing-masing.

Cara Link Akaun Tabung Haji Dengan Kad ATM Bank Islam, Bank Rakyat, Maybank & CIMB
Cara-cara untuk pengaktifan (link) kad ATM Bank Islam, Bank Rakyat, Maybank dan CIMB dengan Akaun Tabung Haji (TH) melalui mesin ATM seperti berikut :

Pilih menu “Tabung Haji”
Pilih menu “Daftar / Link Akaun Tabung Haji”
Masukkan maklumat-maklumat yang diminta:
Nombor Akaun TH
Nombor Kad Pengenalan
Selesai

*Pengaktifan (link) kad ATM perlu dilaksanakan terlebih dahulu bagi membolehkan pendeposit menggunakan perkhidmatan TH melalui ATM, CDM dan Perbankan Internet Rakan Strategik TH.
Sila rujuk grafik step-by-step untuk langkah pengaktifan / cara link akaun Tabung Haji dengan kad ATM bagi bank-bank tersebut di bawah ini :
i) Cara Link Akaun Tabung Haji Dengan Kad ATM Bank Islam

Kad ATM Bank Islam anda telahpun boleh dihubungkan dengan akaun Tabung Haji.
Teruskan transaksi yang diinginkan.

Had Pengeluaran Tunai: RM5,000/sehari
Caj Perkhidmatan: RM1

ii) Cara Link Akaun Tabung Haji Dengan Kad ATM Bank Rakyat

Kad ATM Bank Rakyat anda telahpun boleh dihubungkan dengan akaun Tabung Haji.
Teruskan transaksi yang diinginkan.

Had Pengeluaran Tunai: RM5,000/sehari (Kombinasi transaksi pengeluaran tunai dan pindahan simpanan)
Caj Perkhidmatan: RM1

iii) Cara Link Akaun Tabung Haji Dengan Kad ATM Maybank

Kad ATM Maybank anda telahpun boleh dihubungkan dengan akaun Tabung Haji.
Teruskan transaksi yang diinginkan.

Had Pengeluaran Tunai: RM10,000/sehari (Kombinasi RM 10,000 sehari termasuk pengeluaran akaun Maybank)
Caj Perkhidmatan: RM1

iv) Cara Link Akaun Tabung Haji Dengan Kad ATM CIMB

Kad ATM CIMB anda telahpun boleh dihubungkan dengan akaun Tabung Haji.
Teruskan transaksi yang diinginkan.

Had Pengeluaran Tunai: RM10,000/sehari (Kombinasi had RM 10,000 sehari)
Caj Perkhidmatan: RM1

Jenis Transaksi Yang Ditawarkan
Selain membuat urusan pengeluaran dan semakan baki melalui ATM, ada banyak lagi jenis transaksi yang boleh dilakukan sama ada melalui online banking, Cash Deposit Machine atau kaunter bank.
*Sila rujuk gambar di bawah.

Untuk makluman, urusan pengeluaran TH melalui ATM Rakan Strategik TH adalah dikecualikan daripada caj ATM RM1.00 bermula 6 April 2020 sehingga tamat tempoh PKP. Caj yang dikenakan sepanjang tempoh PKP ini, akan dikembalikan selepas PKP tamat.
Maklumat Lanjut
Untuk mendapatkan maklumat yang lebih terperinci berkaitan cara link akaun tabung haji dengan kad ATM, sila rujuk laman web rasmi Tabung Haji di sini : https://www.tabunghaji.gov.my/ms/simpanan/perkhidmatan/rakan-strategik-th
Anda akan mendapat maklumat lanjut tentang rakan strategik Tabung Haji dan cara membuat transaksi, urusniaga yang ditawarkan serta lain-lain perkhidmatan yang boleh dilakukan sama ada di kaunter bank tersebut, ATM, atau secara perbankan online.
Tabung Haji juga telah mempunyai perbankan online sendiri iaitu THiJARI yang boleh diakses oleh pelanggan. Nak tahu lebih lanjut, sila rujuk artikel ini : Senang Nak Semak Baki & Transfer Duit. Ini Cara Daftar Akaun Tabung Haji Online Guna THiJARI
Lawati juga Facebook Rasmi Tabung Haji di Official : Lembaga Tabung Haji


Cara Lipat Baju Teknik ‘Tuck In’. Jimat Ruang, Anti-Selongkar!

“Guna konsep lipat dan ‘tuck in’ memang terbaik sebab, selongkar lah cara mana pun, In Sha Allah lipatan baju masih kukuh dan tak terlerai.
Bila dah puas anak selongkar sampai laci kosong, ibu2 hanya perlu susunkan semula jer.. Dah tak payah penat2 lipat balik.. Cuma kemas2kan lipatan jika perlu..

Sesaja share, mungkin ada kawan2 yang mengalami masalah yang sama.. Kita lipat2, tak sampai 10minit dia dah selongkar balik..dah nak kena lipat lagi..”
Inilah perkongsian daripada Puan Asfah Roziati Ismail, melalui laman Facebook peribadinya, Ojie Ismail. Memang praktikal dan mudah difahami, siap ada langkah ‘step-by-step’ yang dikongsikan. Lagi satu, senang nak cari baju dan seluar yang sepasang. Nanti tak adalah masalah ayahnya salah padankan baju dan seluar, kan? (Hehe)

Cara Lipat Baju Konsep ‘Tuck In’
1. Mula-mula, butangkan butang paling atas dan bawah. Kalau rajin butangkan semua pun boleh.

(Kalau baju tak ada butang, tak payah la butangkan.. Hihi)

2. Terbalikkan baju

3. Letak seluar

4. Lipatkan kaki seluar ikut panjang baju

5. Lipat bahagian badan baju. Pastikan bahagian bahu lurus ya. Sebab nanti nak jadikan ‘poket’.

6. Kemudian, lipat lengan baju.

7. Lepas tu, lipatkan lengan yang lagi sebelah.

8. Lipat begini ya ibu-ibu.

9. Lipat 1/3 baju..

10. Masukkan kan hujung baju ke bahagian belakang baju (yang macam poket tadi) Kalau tak faham, sila tengok gambar.

11. Begini hasilnya!

12. Haa… Kan dah mudah nak simpan! Nak tengok saiz dan jenama apa pun senang sebab boleh tengok label baju.
Jadi, nak pilih baju pun senang. (Tak adalah ayahnya asyik tersilap ambil baju lain, seluar lain..)

13. Ini pandangan tepi. Memang padat lipatan macam ni. Dapat jimatkan ruang simpanan.

Tapi, kena asingkan mana yang lengan panjang dan pendek. Nanti dah naya diri sendiri pula terpaksa buka lipatan sebab nak ‘check’ baju lengan panjang ke pendek.. Hihi..
Bila dah siap susun, macam nilah rupanya.
Foto Kredit: Akaun FB Ojie Ismail

Cara Lipat Tuala Konsep ‘Tuck In’
Kalau nak lipat tuala, bedung atau lampin pun pun boleh gunakan cara yang sama.
1. Mula-mula, lipat dua.

2. Lipat 1/3

3. Lipat lagi.

4. Lepastu, buat macam gambar bawah ni untuk buat ‘poket’ macam tadi.

5. Haa.. Ni poketnya. Nampak tak?

6. Lepastu, selitkanlah lebihan tadi ke dalam poket tu.

7. Siap!

Semoga cara lipat baju dan tuala yang dikongsikan oleh Puan Ojie tadi dapat dipraktikkan oleh ibu-ibu dan bapa-bapa yang gigih melipat baju anak (walaupun selalu kena selongkar!).
Terima kasih juga kami ucapkan kepada Puan Ojie atas perkongsian bermanfaat ini.
Jika anda ada tips menarik untuk dikongsikan dengan kami dan para ibu yang lain, bolehlah hubungi kami melalui fanpage Facebook kami di SirapLimau.com


Lipat Baju Bayi Guna Teknik ‘Tuck In’ Supaya Tak Mudah Terlerai, Kemas & Jimat Ruang

Lipatan baju yang kemas dan tidak mudah terlerai ternyata bukan perkara mudah untk dilakukan. Jika cara lipatan baju tidak betul, kemungkinan besar anda perlu melipat baju-baju tersebut selepas anda mengambil sehelai baju. Hal ini kerana lipatan anda tidak kemas dan mudah terlerai!
Jadi, jom kita ikut cara lipatan baju menggunakan teknik ‘tuck in’ supaya hidup ibu-ibu di luar sana jadi lebuh mudah!

TEKNIK LIPATAN BAJU CARA ‘TUCK IN’
Lipat baju baby cara saya. Baby dah pandai berjalan dan sangat rajin tolong selongkar laci baju. Guna konsep lipat dan ‘tuck in’ memang terbaik sebab, selongkar lah cara mana pun, In Sha Allah lipatan baju masih kukuh dan tak terlerai.
Bila dah puas anak selongkar sampai laci kosong, ibu-ibu hanya perlu susunkan semula je.. Dah tak payah penat-penat lipat balik. Cuma kemaskan lipatan jika perlu. Sesaja share, mungkin ada kawan-kawan yang mengalami masalah yang sama.. Kita lipat2, tak sampai 10 minit dia dah selongkar balik..dah nak kena lipat lagi. Rajin pulak aku update nih. Harap-harap bermanfaat buat kawan-kawan dan ibu-ibu muda di luar sana.

Artikel berkaitan : Kemas & Pantas, Ini Teknik Lipat Baju Cara Marie Kondo Guna ‘Konmari Method’

Ni pulak cara lipat. Butangkan butang paling atas dan bawah.. Kalau rajin butangkan semua pun boleh.
Terbalikkan baju.
Lipatkan kaki seluar ikut panjang baju.
Lipatkan kaki seluar ikut panjang baju
Lipat lagi sebelah..
Lipat 1/3 baju..Masukkan kan hujung baju ke bahagian belakang baju.

Dah siap dan kemaskan lipatan. Nak tengok size dan jenama apa pun senang sebab boleh tengok label baju. Nak pilih baju pun senang..
Boleh didirikan ikut suka

Baju petang dan malam.. Baris depan; baju lengan pendek+seluar panjang. Baris tengah dan belakang; baju lengan panjang+seluar panjang.  Susun la ikut kreativiti & citarasa masing-masing..yang penting nampak kemas, teratur dan MUDAH DIAKSES!
Sumber : Ojie Ismail


Jangan Stres Dah Kalau Kena Lipat Baju Menggunung, Guna Cara Santai Ini Dah Settle!

“Arghh malasnya! Tak ada ke cara lipat baju yang mudah?”
Menjadi cabaran buat sesiapa sahaja setelah selesai mengeringkan baju, inilah masanya untuk anda mengerah tenaga melipat pula baju tersebut. Rutin ini merupakan antara yang paling malas sekali dilakukan terutama bagi seorang ibu apabila terpaksa melipat kain baju yang menggunung!

Bukan itu sahaja, ruangan penyimpanan baju pula tak muat gara-gara asyik sumbat sahaja kain baju tersebut. Oleh itu, anda kena cuba cara yang lebih santai untuk memastikan baju yang dilipat bukan sahaja kemas, rapi dan cukup disimpan dalam ruang malah anda pun tak stres.
CARA LIPAT BAJU DENGAN SANTAI TAPI KEMAS

Pernah tak korang.. kononnya nak lipat pakaian, pastu sumbat pakaian yang nak dilipat tu dalam bakul.. tapi tiba-tiba ada hal & tak sempat nak lipat pun. Last-last pakaian ronyok & berkedut-kedut jadinya.

Sebelum ni, saya selalu juga jadi macam tu..Memang sidai pakaian guna hanger je sebab ruang beranda sempit. Lepas angkat jemuran, biasanya saya gantung je dulu kat bilik belakang. Bila nak lipat nanti, baru transfer masuk bakul. Tapi selalu sangat.. baru dapat lipat sikit anak dah meragam la, tak sihat la, tiba-tiba ada urusan lain la.. Kadang lepas beberapa hari baru dapat lipat.
1.Lipat baju secara santai sebelum transfer dalam bakul kain
Since dah banyak kali sangat jadi macam tu, sekarang ni mesti lipat dulu sebelum transfer pakaian dalam bakul kain. Lipat lebih kurang atau secara santai je tanpa kalih atau betulkan luar dalam baju. Sekurang-kurangnyanya pakaian tak jadi berkedut-kedut akibat sumbat je semua..
2.Lipat saiz pakaian mengikut saiz ruang
Saya suka lipat pakaian atau fabrik bergantung pada saiz ruang almari. Maklumlah, rumah saya ni kecil je, nak beli almari pun kena saiz sederhana tak boleh besar-besar. Untuk almari dengan ruang sederhana, lipatan macam biasa je. Tapi bagi almari dengan ruang yang kecil, lipatannya perlu dikecilkan sikit sesuai dengan ruang yang ada. Macam tu juga kalau ruang lebih besar. Boleh adjust saiz lipatan tu jadi lebih lebar.
Kalau korang ada masalah ruang almari yang limited, saiz lipatan mainkan peranan penting tau. Contohnya kalau almari dengan ruang sederhana, tapi korang lipat pakaian dengan saiz kecil – akan ada banyak ruang-ruang kosong dekat tepi & ruang tak dapat digunakan sepenuhnya. Bukan tu je, paras lipatan tadi juga jadi lebih tinggi. Untuk ruang sederhana, lebih sesuai gunakan saiz lipatan yang lebih lebar supaya dapat gunakan semua ruang yang ada.
(Boleh tengok gambar untuk lebih paham).

Sesetengah orang suka dirikan baju-baju dalam drawer (teknik Kon Marie), tapi saya kurang gemar sebab walaupun nampak kemas..tapi tetap ada kontranya. Kain yang lembut mudah jatuh & teknik ni hanya sesuai untuk drawer yang jenis tak terlalu dalam jer. Kalau korang guna rak atau drawer plastik misalnya.. banyak ruang kosong di bahagian atas yang tak digunakan dan tak dapat muat banyak baju gak..
3. Lipat semuanya menjadi segi empat tepat!
Kalau korang sejenis perfectionist atau sukakan kekemasan atau ada masalah ruang macam saya ni (yang geng sila angkat tangan sikit), sebaik-baiknya lipat semuanya jadi segi empat untuk jimatkan ruang (melainkan tudung dengan awning keras, pakaian dalam, etc yang memang tak boleh ditukar bentuk lipatannya).
Lipatan segi empat bukan setakat lebih stabil (tak mudah terjatuh bila ditindih) tapi lebih kemas juga. So ruang yang limited pun takdelah nampak serabut je akibat ada lipatan segi tiga, ada lipat gulung-gulung, ada lipat membujur layu bagai. Saya ni tudung dengan awning lembut pun semua lipat jadi segi empat.. Helok la sikit nampak time simpan tu.
Selamat melipat baju!
Sumber: Yatie Eimra


Cara Main Full Set Squid Game Di Telefon Pintar, Memang ‘Berpeluh’!

Mesti ramai yang dah tengok atau mungkin pernah dengar pasal drama siri Squid Game. Siri dari Korea ini sudah jadi satu  fenomena bukan sahaja di Malaysia, malah di seluruh dunia. Boleh dikatakan di semua platform media sosial, drama siri bertema ‘survival‘ ni masih hangat diperkatakan.
Permainan berunsur traditional dari Korea yang diterapkan dalam siri Squid Game ini cukup menarik dan mendebarkan. Sudah pasti ramai dalam kalangan kita yang teringin pula cuba nak main permainan-permainan ni walaupun hanya dalam telefon pintar. Jadi, ini cara untuk anda main full set Squid Game yang boleh download sahaja.

Baca juga: Cara Nak Pantau Lokasi Anak & Pasangan Guna Maps
CARA MAIN FULL SET SQUID GAME DI TELEFON PINTAR

Kalau anda nak tahu, Squid Game ni bukan sekadar drama viral sahaja tau, tapi sekarang dah siap ada aplikasi game lagi. Bagi yang dah habis tengok drama Squid Game, boleh la main permainan ni pula sementara tunggu musim kedua keluar.

Game yang dimaksudkan ni adalah Squid Game Challenge keluaran Supercent Inc. Dalam aplikasi ni, kesemua enam permainan macam drama Squid Game anda boleh main. Hanya perlu muat turun game ni di Apps Store atau Google Play Store.
1.Download Squid Game Challange

Memang menarik sebab ada full set permainan macam dalam filem! Ada Red Light Green Light Game, Sugar Honey Combs, Tug Of Wars, Marbles, The Glass Of Stepping Stones, Squid Game. Memang mendebarkan walaupun hanya game dalam telefon!

@bossadrian_derisogadgetGame sotong iphone ##tiktokmalaysia ##foryoupage ##gadgetstouse ##gadgetlover ##tiktokguru ##learnontiktok ##jombelajar ##iphonetricks ##squidgame ##game♬ Pink Soldiers – 23

Sumber: Tiktok @bossadrian_derisogadget


Cara Main Kutu Guna Akaun Simpanan Melalui Maybank2u, Duit Pun Tak Kena ‘Songlap’!

“Eh jom main kutu!”
Mesti ramai dalam kalangan anda yang sudah ‘terjebak’ dengan aktiviti main kutu ini bukan? Meskipun ramai yang sudah menganggap perkara ini normal namun sebenarnya aktiviti ini adalah salah dari segi undang-udang kerana terdedah kepada penyelewengan. Bukan itu sahaja, menurut Ustaz Azhar Idrus, hukum bermain kutu ini akan jatuh haram jika tidak dilafaz akad.

Oleh itu, bagi mengelakkan situasi tanpa sedar ini berlaku kepada diri sendiri, apa kata anda cuba cara yang lebih moden iaitu dengan menggunakan akaun simpanan bank sendiri. Lebih mudah, lebih dipercayai dan terhindar dari kes ‘duit hilang’!
CARA MAIN ‘KUTU’ GUNA AKAUN SIMPANAN MAYBANK2U

Kalau ikut sini login maybank tu terus ade je create goal. Tak taula sebab dah pernah buat. Kalau first time kena bukak web rasanya. Kena step by step. MENGGANTI KUTU DENGAN MENABUNG DI MAYBANK2U.

Actually, kat Maybank2u ni ada satu bahagian yang kita boleh simpan duit setiap bulan yang dipanggil ‘Create Goal +’. Apa yang best kat ‘Creat Goal +’ ni, first kita kena tahu apa tujuan kita nak create goal ni. Macam nak beli wing chair ke, travel Jepun ke, atau nak beli gelang? Pastu boleh set nak simpan berapa banyak duit setiap bulan. Maybank akan auto tolak duit dari akaun kita.
Lepas tu, bila dah sampai tempoh yang kita nak, jumlah duit terkumpul akan masuk semula ke akaun bank kita. Automatic. Takde kes hilang duit ke, mak kutu lari ke, best kan? Ok bawah ni ibu try tunjukkan step by step macam mana nak start gunakan ‘Create Goal +’ tu kat Maybank2u.
1. Memula, bukak website Maybank2u www.maybank2u.com.my dan Click Login Maybank2u.

2. Scroll bawah sikit dan akan jumpa Create Goal +..
3. Kemudian pilih category . Dalam tu ada banyak contoh tujuan seperti gift, family, travel, shopping, education, retirement dan others.

4. Pastu letakkan goal name korang. Contoh kalau target nak deposit rumah, letak depo rumah. Macam ibu nak gelang sajat, so letak ‘Gelang Sajat’ .
5. Dekat bahagian commitment ada by Monthly Amount dan by duration. Macam ibu pilih monthly amount.

6. Click Saving Account-i
7. Letakkan berapa jumlah yang dikehendaki di column Goal Amount.

8. Letak berapa jumlah untuk 1st deposit. Yang ni RM10 sebagai deposit pertama pun takpe.
9. Letak berapa jumlah nak tolak setiap bulan dari akaun Maybank.

10. Starting date tu letaklah setiap berapa haribulan nak duit tu tolak dari akaun Maybank kita.(serius macam kutu kan?)
11. Click Start.
12. Double check semua details dulu, kalau okay boleh click Confirm.

Okey It’s doneee gais. Kalau nak tambah lagi goal lain, click je kat Create Goal + tu tau. Haritu ibu buat 5goals sekaligus. Kadang pelik jugak apesal duit dlm account hilang. Rupanya dia nyorokkan masuk dalam Goals ni. Paksa rela menyimpan. Kalau tetiba terdesak nak guna duit ke, korang boleh je cancel goals korang tu. Nanti duit akan masuk balik dalam account korang.
Sumber: Wafa Ahmad


Macam Mana Nak Main Pop It Yang Viral Ini? Ini Caranya

Pernahkah anda melihat permainan silikon berwarna-warni yang boleh dipicit-picit ini? Pop-it ini merupakan permainan sensori yang sangat popular sehingga mencetuskan fenomena seperti mana fidget spinner dahulu. Ianya berbentuk separa gelembung dan sangat trending di media sosial termasuklah Tik Tok.
Mengambil konsep seperti ‘bubble wrap’ yang boleh dipicit sekadar untuk menghilangkan bosan dan stres, permainan ini mendapat perhatian ramai dan bukan sahaja digunakan oleh kanak-kanak, tetapi juga orang dewasa tau! Tahukah anda, ada pelbagai manfaat permainan sensori ini kepada kanak-kanak.

Baca juga: Pernah Tak Buat Teknik Wheelbarrow Dengan Anak? Wajib Cuba!
MACAM MANA NAK MAIN POP IT INI? MEMANG BANYAK MANFAAT!
Jom ketahui lebih lanjut tentang kelebihan permainan pop-it yang viral ini dan ibu ini kongsikan bagaimana anda boleh menggunakannya untuk membantu anak-anak belajar mengenal huruf dan nombor.

Bila ada parents tanya , pop it ini macam mana nak main? Apa kelebihannya? Apa fungsinya? Kita pandang dengan cara yang baik dan positive.
1. Boleh tulis abc pada pop it mengunakan pen marker, kita sebut anak tekan.
2. Boleh tulis abc pada pop it dan mintak anak lekat sticker pada huruf yang sama.

3. Boleh guna dalam subjek matematik..tambah , tolak , darab dan bahagi dengan letak marble dalam lubang pop it.

4. Boleh tulis abc dan kita mintak anak eja dengan pop it.
5. Boleh ajar anak pindahkan marble atau any item ke dalam lubang pop it.

Simple kan? Di bawah merupakan tutorial untuk anda main pop it ini bersama anak-anak juga. Enjoy main pop it!

Sumber: Farah Ainna Rosli, Kayla Adeeva


Tak Kena Cara, Pil Perancang Anda Mungkin Tak Berkesan. Ini 5 ‘Pantang’nya

“Berkesan ke pil perancang ni? Kenapa kawan aku makan tapi dia boleh ‘ter’mengandung juga?”
Bukan nak menolak rezeki, tapi kebanyakan wanita dinasihatkan makan pil perancang disebabkan alasan kesihatan. Contohnya ibu yang baru lepas bersalin, terutamanya secara Caesarean perlu menjarakkan kehamilan selama sekurang-kurangnya 2 tahun sebelum hamil semula. Maka, pengambilan pil perancang atau pil hormon ini adalah salah satu kaedah agar ibu dapat pulih daripada pembedahan dan lebih bersedia untuk kehamilan seterusnya.

Tapi, tak jarang juga kita dengar ada yang tetap ‘terbabas’ dan ‘termengandung’ juga walaupun mengambil pil perancang. Dari segi saintifiknya, ada beberapa perkara yang mungkin menjadikan pil perancang anda kurang berkesan.
5 Punca Pil Perancang Kurang Berkesan
1. Lupa Makan Ikut Waktu
Salah satu kesilapan ramai wanita adalah tidak mengambil pil perancang secara berdisiplin setiap hari. Sebab itulah anda dianjurkan agak menetapkan alarm atau sebarang peringatan untuk mengingatkan anda mengambilnya pada masa yang sama setiap hari.

Jika anda ter‘missed’ sekali, makan sebiji pil sebaik saja anda teringat. Tapi sekiranya anda dah terlupa makan lebih daripada 2 kali berturut-turut, sebaiknya elakkan hubungan intim dalam masa 7 hari yang berikut. Jika tidak, gunakan kaedah perancang sokongan seperti kondom semasa melakukan hubungan intim dalam tempoh tersebut.

Apapun, penting untuk difahami bahawa tak semestinya kalau terlupa makan sebiji akan terus mengandung, namun yang pastinya ia akan meningkatkan kebarangkalian anda untuk hamil.
Foto Kredit: lifesitenews.com
2. Cara Penyimpanan Yang Salah
Pil perancang atau sebarang ubat-ubatan yang terdedah kepada suhu panas yang melampau boleh menjejaskan keberkesanannya. Jadi, simpankan pil perancang anda di tempat yang dingin dan elakkan menyimpannya di dalam kereta.
Selain itu, jangan lupa periksa tarikh luputnya juga.
Foto Kredit: Joyce Hesselberth via New York Times
3. Pengambilan Sesetengah Ubat-ubatan
Ubat-ubatan yang biasa seperti ubat demam, selsema, dan batuk biasanya tidak akan menjejaskan pil perancang anda. Kajian mendapati hanya sesetengah antibiotik dan ubat anti-fungal yang khusus didapati mampu memberi kesan kepadanya.
Namun sebagai langkah berjaga-jaga, maklumkan doktor bahawa anda sedang mengambil pil perancang secara rutin.
Foto Kredit: netdoctor.co.uk
4. Teh Herba / Makanan Detox
Sebarang jenis makanan yang memiliki fungsi pelawas seperti teh herba atau suplemen diet yang bersifat detox mungkin boleh memberi kesan kepada keberkesanan pil perancang yang anda ambil.
Menurut laman kesihatan WebMD, antara herba yang perlu dielakkan adalah alfalfa, pil bawang putih, dan flaxseed. Oleh itu, pastikan anda mendapatkan nasihat doktor sebelum menggunakan produk-produk herba tersebut.
Foto Kredit: sublimemagazine.com
5. Muntah & Cirit Birit
Jika anda tak sihat dan sedang mengalami muntah-muntah atau cirit birit, seeloknya anda turut menggunakan kaedah merancang kehamilan sokongan selain pil perancang.
Ini kerana, jika anda muntah dalam masa 2 jam selepas mengambil pil perancang, kemungkinan besar ianya tidak dapat diserap sepenuhnya oleh tubuh. Maka, kebarangkalian untuk hamil adalah lebih tinggi. Begitu juga apabila anda sedang mengalami cirit-birit yang melebihi 24 jam.
Foto Kredit: parentables.howstuffworks.com\
Rujuk Pada Paket Pil Perancang Masing-masing
Setiap jenama pil perancang mempunyai kandungan yang mungkin berbeza. Di Malaysia, antara jenama yang popular adalah Noriday, Yasmin, dan Mercilon. Pil-pil yang anda beli mungkin mengandungi 21,28 ataupun 91 biji
Jadi, ambil perhatian pada labelnya dan teliti arahannya dengan betul. Jangan cuai ya!


“Oh, Ada Mandi Wajib Ke?”- Ibu Kongsi Cara Mandi Nifas & Wiladah Selepas Bersalin

Mungkin ramai dalam kalangan ibu yang masih keliru bagaimana cara untuk mandi wajib selepas melahirkan anak mahupun yang mengalami keguguran. Ada juga yang kurang informasi mengenai mandi wajib ini yang ternyata amat penting dalam aspek kebersihan agama. Jadi, bilakah waktu untuk mandi wajib akibat wiladah dan nifas?
Jawapannya ialah selepas bersalin dan apabila berhenti keluarnya darah nifas dalam keadaan naqa’.

Keadaan naqa’ bermaksud betul-betul suci iaitu jika dimasukkan kapas ke dalam faraj lalu dikeluarkan tidak ada kesan-kesan darah, kekeruhan atau kekuningan. Jika darah sudah berhenti tetapi jika dimasukkan kapas masih dilihat kesan darah, warna keruh atau kekuningan, maka itu adalah keadaan fatrah yang menunjukkan masih dalam keadaan bernifas.
NURSE PESAN SURUH MANDI WILADAH, APA TU?

Selepas bersalinkan alisha tahun 2016 dulu, nurse cakap kat yana.. nanti jangan lupa mandi wajib dan wiladah ye..

Haaaahh.. saya tak tahu pun. Apa tue nurse? (Siyess.. yana tak tahu. Jahilnya terasa diri sebab terlepas pandang bab kewajipan agama yang tue) nurse pun ajar ringkas yana sambil dok kemas2 bed yana bersalin.
Tapi yana tak berapa faham bercampur rasa khayal2 lagi baru jek lepas bersalin kan lepas teguk air milo dan makan biskut, sambil2 rehat yana pun google.. so, inilah info yang wajib semua ibu-ibu tahu.
CARA MANDI WAJIB LEPAS BERSALIN – WILADAH DAN NIFAS

Ibu mengandung dan bakal melahirkan anak patut tahu tentang mandi wajib selepas bersalin. Bagi orang Islam adalah WAJIB untuk mandi hadas besar ini supaya amalan kita di terima Allah. Ada juga sesetengah ibu yang telah melahirkan anak 5 orang tidak tahu adanya mandi wajib lepas bersalin.
Mandi wajib selepas bersalin terbahagi kepada dua iaitu:
-Mandi wajib selepas melahirkan bayi samada secara normal atau pembedahan.
-Mandi wiladah jika tiada darah..kalau ada darah, mandi nifas sahaja..
Niatnya:
“Sahaja aku mandi wajib Wiladah kerana Allah Taala”
Ratakan air keseluruh badan.
Nifas: Mandi wajib setelah darah nifas berhenti. Tempoh darah nifas keluar paling lama adalah 60 hari. Jika darah nifas keluar lebih daripada 60 hari ia dikira sebagai darah Istihadha. Mandi Nifas wajib dilakukan walaupun hanya setitis darah nifas. Jika darah nifas tidak keluar memadailah hanya Mandi wiladah sahaja dan perlu solat seperti biasa selepas bersalin. Tetapi jika darah nifas keluar setelah hari yang ke10 selepas melahirkan anak anda perlu berhenti seketika dari mengerjakan solat.

Jika anda keguguran perlu mandi nifas.
Niat:
“Sahaja aku mandi Nifas kerana Allah Taala”
Ratakan air keseluruhan badan.
Selepas bersalin biasanya ada darah nifas jadi nk angkat hadas besar x boleh, jadi selepas habis nifas mandi niat angkat hadas besar maka terangkat hadas wiladah dan nifas hanya sekali saja.
Sumber: Nurliana bt Mat Hussin


Cara Mandi Nifas / Wiladah Selepas Melahirkan Anak Atau Keguguran. Sumber Dari JAKIM & Mufti WP

“Eh, cepat pulak habis darah nifas ni. Bolehlah mandi ye? Tapi kalau ada balik macam mana? Kira darah nifas juga, darah istihadah atau haid?”
Pening juga bila berhadapan dengan situasi begini kan?

Pernahkah kita terfikir apa sebenarnya yang membezakan antara darah haid, istihadah, darah nifas dan apa pula yang dikatakan dengan wiladah?
Dalam artikel ini, kami kongsikan ulasan Mufti Wilayah Persekutuan mengenai semua jenis darah ini dan bagaimana cara untuk mandi wajib selepas melahirkan anak mahupun yang mengalami keguguran.

Ikuti penjelasan di bawah ini.

Kewajipan Mandi Selepas Melahirkan Anak Atau Keguguran
Kadang-kadang kita ada dengar orang bersalin tak keluar darah nifas. Maka dia pun keliru, “Perlu tak aku mandi wajib?”
Kadang-kadang ada yang melahirkan secara Caesarean dan bayi yang dilahirkan tidak keluar melalui faraj. Sekali lagi timbul persoalan, “Macam mana niat mandi wajib selepas melahirkan anak?”
Ada juga wanita yang mengalami keguguran setelah mengalami pendarahan. Lantas dia kurang pasti sama ada ianya darah istihadah ataupun nifas?
Menurut Mufti Wilayah Persekutuan, Dato’ Seri Dr. Zulkifli Mohamad Al-Bakri berikut adalah penjelasan bagi situasi tersebut.

Kebiasaan bagi wanita bersalin akan keluar darah nifas yang mewajibkan wanita itu mandi wajib.
Jika wanita itu bersalin tanpa darah apa pun, pandangan dalam mazhab Syafie, wanita itu tetap dikira berhadas besar dan wajib mandi.
Jika kandungan yang dilahirkan itu berbentuk alaqah (gumpalan darah), atau mudghah (gumpalan daging) seperti dalam kes keguguran, tetap dikira wiladah dan wajib mandi.
Begitu juga kelahiran Cesarean, yakni kandungan keluar bukan daripada faraj wanita tetapi melalui pembedahan di kawasan abdomen, tetap mewajibkan mandi.

Foto Kredit: whattoexpect.com
Mandi Nifas Dan Wiladah Selepas Melahirkan Anak Atau Keguguran
Jika ditanya, apabila seseorang wanita itu bersalin dan bernifas, adakah dia perlu mandi dua kali; pertama akibat wiladah dan kedua akibat nifas?
Jawapannya ialah tidak perlu mandi dua kali kerana memadai mandi dengan sekali sahaja. Berkata Syeikh Muhammad al-Zuhaili dalam al-Mu’tamad (1/137) :
“Jikalau terhimpun ke atas seorang wanita kewajipan mandi hadas haid dan janabah (seperti jimak dan keluar mani), memadailah baginya dengan niat (mandi mengangkat hadas) salah satu daripada keduanya.
Begitu juga seorang yang berjunub kemudian mati, dan orang yang berjunub kemudian haid, maka memadai bagi dua keadaan itu terangkat hadas dengan satu kali mandi.
Begitu juga jika seseorang itu berjunub, kemudian berhaid, kemudia dia mati, cukup bagi wanita itu satu kali mandi untuk kesemua keadaan (hadas besar) itu.”
Waktu Mandi Wajib Selepas Melahirkan Anak
Jadi, bilakah waktu untuk mandi wajib akibat wiladah dan nifas?
Jawapannya ialah selepas bersalin dan apabila berhenti keluarnya darah nifas dalam keadaan naqa’.
Keadaan naqa’ bermaksud betul-betul suci iaitu jika dimasukkan kapas ke dalam faraj lalu dikeluarkan tidak ada kesan-kesan darah, kekeruhan atau kekuningan.
Jika darah sudah berhenti tetapi jika dimasukkan kapas masih dilihat kesan darah, warna keruh atau kekuningan, maka itu adalah keadaan fatrah yang menunjukkan masih dalam keadaan bernifas.
Foto Kredit: ovguide.com
Cara Mandi Wajib Selepas Melahirkan Anak Atau Keguguran
Cara mandi wajib selepas melahirkan anak atau keguguran adalah sama seperti mandi wajib / mandi junub yang biasa kita lakukan akibat datangnya haid, keluar air mani atau selepas melakukan hubungan intim.
Rukun Mandi Wajib
Ringkasnya, hanya ada 3 rukun mandi wajib yang perlu dilakukan agar sahnya mandi tersebut iaitu:
1. Berniat
Terdapat beberapa cara niat mandi wajib / nifas / wiladah seperti berikut:
i. Meniatkan setiap hadas besar yang dialami dan dimaksudkannya.
Contoh, jika dia mengalami dua hadas besar iaitu nifas dan junub maka diniatkan kedua-duanya sekali.
“Sahaja aku mengangkat hadas nifas dan junub”
ii. Memadai niat hanya satu niat sahaja atau satu niat yang umum merangkumi kesemua hadas.
“Sahaja aku mengangkat hadas akbar (besar)”
atau
“Sahaja aku sahaja aku menunaikan fardhu mandi atau seumpama dengannya”.
2. Menghilangkan Najis
Iaitu menghilangkan sebarang najis yang terlekat pada badan.
3. Meratakan Air Ke Seluruh Badan
Meratakan air ke seluruh anggota badan luaran serta membersihkan semua najis yang terdapat padanya.
Langkah Mandi Wajib Secara Ringkas
i. Membaca ‘Bismillah’ ketika akan mandi.
ii. Mengambil wudhuk sebelumnya sebagaimana amalan Nabi s.a.w.
iii. Melalukan tangan di atas seluruh badan (menggosok-gosok) bagi menghilangkan kotoran yang melekat.
iv. Mendahulukan membasuh yang sebelah kanan dari sebelah kiri.

Memahami Darah Haid, Istihadah, Wiladah & Darah Nifas Selepas Bersalin
Banyak antara kita mungkin terkeliru sama ada darah yang keluar terputus-putus adalah darah haid, darah nifas, atau istihadah. Berikut adalah penerangan mengenainya yang dipetik melalui laman web rasmi Pejabat Mufti Wilayah Persekutuan.
1. Darah Haid
Para pengarang kitab al-Fiqh al-Manhaji mentakrifkan haid sebagai berikut:
“Erti haid pada bahasa ialah mengalir. Manakala erti haid di sisi Syara’ ialah darah semulajadi yang normal, keluar dari pangkal rahim perempuan yang telah baligh dalam keadaan sihat pada waktu tertentu.” Rujuk al-Fiqh al-Manhaji (1/77)
Waktu tertentu bermaksud, darah yang keluar daripada rahim dalam tempoh 15 hari pada waktu kebiasaan haid, yakni bukan waktu suci, adalah dianggap sebagai darah haid.
Ini sekalipun jika darah itu keluar terputus-putus, dengan syarat darah itu keluar selama sehari dan semalam, atau 24 jam. Ini kerana tempoh sepanjang-panjang haid ialah 15 hari. Rujuk Sabila al-Muhtadin (1/139).
Berkata Imam al-Nawawi:
“Dan tentang darah yang seorang wanita hamil itu lihat (keluar daripa farajnya) ada dua pendapat; pendapat pertama yang lebih sahih ialah itu sesungguhnya adalah darah haid. Pendapat kedua, itu adalah darah istihadah, dan ini digunapakai oleh al-Jurjani dan ulama selainnya. Allah lebih mengetahui.”
Rujuk Al-Majmu` Syarh al-Muhadzdzab (2/347)
Ini berbeza dengan mazhab Hanafi seperti yang disebut oleh Syeikh al-Imrani dalam al-Bayan fi Mazhab Imam al-Syafie (1/348):
“Adapun darah yang seorang wanita hamil itu lihat maka padanya ada dua qaul; pertamanya ialah itu bukan haid bahkan adalah darah rosak dan inilah yang menjadi pendapat Abu Hanifah, kerana wanita haid tidak mengandung, maka tidak juga berhaid seperti hukum budak perempuan, ini kerana jika jika dia berhaid nescaya haramlah ke atasnya talak, dan nescaya iddah akan selesai dengan tiga kali suci. Pendapat kedua bahawa itu adalah haid dan pendapat ini adalah sahih.”
KESIMPULAN:
Sekiranya darah berkenaan keluar pada waktu kebiasaan haid yakni bukan waktu suci maka darah yang keluar itu adalah darah haid. Begitu jugalah jika darah itu keluar ketika mengandung atau sebelum janin yang gugur.
Foto Kredit: shutterstock
2. Darah Istihadah
Tentang darah istihadah, ia adalah darah yang tidak menepati definisi darah haid, wiladah atau nifas.
Daripada Fatimah binti Abu Hubaish R.Anha, bahawa dia kedatangan darah istihadhah, lantas Rasulullah ﷺ bersabda:
إِذَا كَانَ دَمُ الْحَيْضَةِ فَإِنَّهُ دَمٌ أَسْوَدُ يُعْرَفُ فَإِذَا كَانَ ذَلِكَ فَأَمْسِكِى عَنِ الصَّلاَةِ فَإِذَا كَانَ الآخَرُ فَتَوَضَّئِى وَصَلِّى فَإِنَّمَا هُوَ عِرْقٌ
Maksudnya: “Jika darah haid, maka sesungguhnya ia adalah darah berwarna hitam yang dikenali. Jika ia bersifat demikian janganlah bersolat dan jika selainnya berwudhu’lah dan dirikan solat, kerana darah itu ialah darah penyakit.”
Riwayat Abu Daud (286)
KESIMPULAN:
Jika darah berkenaan keluar pada waktu suci daripada haid, maka darah itu adalah darah istihadah. Begitu juga jika darah itu keluar tidak cukup sehari semalam, maka itu adalah darah rosak dan bukan haid atau pun nifas.
Foto Kredit: lexicolatry.com
3. Wiladah
Pada asalnya, wiladah bukanlah sejenis darah, sebaliknya ia merujuk kepada kelahiran anak itu sendiri sebagai sebab untuk mandi wajib.
Para pengarang al-Fiqh al-Manhaji (1/82) ada menyebut:
“Wiladah bermaksud melahirkan anak. Perempuan yang bersalin adakalanya tidak keluar darah. Oleh yang demikian, hukumnya sama dengan janabah. Ini kerana anak tersebut terjadi daripada air mani lelaki dan perempuan. Hukumnya tetap sama walaupun berbeza anak yang dilahirkan atau cara melahirkannya.”
Namun begitu, terdapat perbezaan pendapat dalam kalangan ulama berkenaan sifat anak yang keguguran; apakah wajib mandi jika yang lahir itu adalah ‘alaqah (segumpal darah) dan mudghah (segumpal daging) yang diyakini sebenarnya adalah janin manusia?
Umum mengetahui bahawa tumbesaran janin dalam rahim adalah berperingkat.
Firman Allah ﷻ:
ثُمَّ خَلَقْنَا النُّطْفَةَ عَلَقَةً فَخَلَقْنَا الْعَلَقَةَ مُضْغَةً فَخَلَقْنَا الْمُضْغَةَ عِظَامًا فَكَسَوْنَا الْعِظَامَ لَحْمًا ثُمَّ أَنشَأْنَاهُ خَلْقًا آخَرَ ۚ فَتَبَارَكَ اللَّهُ أَحْسَنُ الْخَالِقِينَ
Maksudnya: “Kemudian Kami ciptakan air benih itu menjadi sebuku darah beku. lalu Kami ciptakan darah beku itu menjadi seketul daging; kemudian Kami ciptakan daging itu menjadi beberapa tulang; kemudian Kami balut tulang-tulang itu dengan daging. Setelah sempurna kejadian itu Kami bentuk dia menjadi makhluk yang lain sifat keadaannya. Maka nyatalah kelebihan dan ketinggian Allah sebaik-baik Pencipta.”
(Surah al-Mu’minun: 14)
Daripada Abdullah bin Mas’ud RA bahawa Rasulullah ﷺ bersabda:
إِنَّ أَحَدَكُمْ يُجْمَعُ خَلقُهُ في بَطْنِ أُمِّهِ أَرْبَعِينَ يَوْمًا، ثُمَّ يَكُونُ عَلَقَةً مِثْلَ ذَلِكَ، ثمَّ يَكونُ مُضْغَةً مِثْلَ ذَلِكَ، ثُمَّ يُرْسَلُ الْمَلَكُ، فَيَنفُخ فِيهِ الرُّوحَ،
Maksudnya: “Sesungguhnya setiap kalian dikumpulkan penciptaannya di perut ibunya sebagai setitis mani (nutfah) selama empat puluh hari, kemudian berubah menjadi segumpal darah (‘alaqah) selama empat puluh hari, kemudian menjadi seketul daging (mudhgah) selama empat puluh hari. Kemudian diutus kepadanya seorang malaikat lalu ditiupkan padanya roh.”
Riwayat al-Bukhari (6894) dan Muslim (2643)
Berkata Imam al-Nawawi dalam al-Majmu` (2/150): “Dan jika seorang wanita keguguran dalam bentuk gumpalan darah, atau ketulan daging, maka tentang kewajipan mandi itu ada dua wajah (pendapat dalam kalangan ashab); pendapat yang lebih sahih ialah wajib.”
Beliau menyebutkan dalam Raudhah al-Tolibin (1/174):
Maksudnya: “Dalam hukum nifas, sama ada anak yang lahir itu dalam bentuk penciptaan yang sempurna, atau yang tidak sempurna, atau mati, atau gugur dalam bentuk ketulan daging atau segumpal darah, dan apabila berkata para bidan: ‘Sesungguhnya ini adalah permulaan penciptaan manusia.’ Maka darah yang wujud selepas itu adalah nifas.”
KESIMPULAN:
Sekiranya darah itu telah dikenalpasti sebagai janin yang gugur dalam fasa `alaqah, maka wajib mandi wiladah walaupun tidak diiringi pendarahan selepasnya.
Foto Kredit: mumsandbubs.net.au
4. Darah Nifas
Darah nifas ialah darah yang keluar selepas bersalin.
Tempoh minimum nifas ialah sekelip mata (لحظة). Kadang-kadang ia berterusan hingga beberapa hari dan biasanya hingga 40 hari.
Manakala tempoh maksimumnya pula ialah 60 hari. Berdasarkan kajian Imam al-Syafie, darah yang keluar melebihi tempoh tersebut adalah darah penyakit.
(Rujuk al-Fiqh al-Manhaji (1/82))
KESIMPULAN:
Selari dengan keterangan di atas berkenaan darah wiladah, darah yang keluar selepas bersalin, sama ada keguguran atau normal, maka itu adalah darah nifas, setelah dipastikan oleh pakar perubatan.

Semoga Lebih Jelas
Sebagai penutup, jika sudah dipastikan oleh pakar perubatan bahawa darah yang keluar itu adalah janin, maka darah yang keluar itu adalah `alaqah yang mewajibkan mandi.
Dan darah yang keluar selepas itu sehingga 60 hari adalah darah nifas yang mengharamkan ke atas wanita apa-apa yang diharamkan ke atas wanita berhaid seperti solat dan puasa.
Wallahua’lam.
Diharapkan penerangan ini memberi penjelasan bagi yang musykil. Semoga Allah memberi kita kefahaman serta kudrat untuk melaksanakan syariat sebaik mungkin.
Amin.

*Sumber Rujukan: AL-KAFI LI AL-FATAWI : SOALAN 422 (2 NOVEMBER 2016 M / 2 SAFAR 1438H), JAKIM


Cara Mandi Wajib Yang Betul Dari JAKIM. Sangat Mudah & Ringkas!

Cara Mandi Wajib Yang Betul
Mandi wajib atau juga dipanggil mandi junub tidak boleh dipandang ringan. Samada terkelur air mani, selepas bersetubuh atau selepas haid atau nifas, cara mandi wajib yang betul adalah sangat penting. Ini kerana jika mandi wajib tidak betul, ibadat yang lain tidak sah. Tidak kira juga menggunakan air hujan, air paip atau air pancut shower, yang penting air tersebut ialah air mutlak.
Tidak perlu mandi lama-lama. Biar cepat, mudah dan ringkas. Asalkan mandian itu sempurna. Panduan mandi wajib ini boleh digunakan untuk kedua-dua lelaki dan perempuan.

Untuk itu, ilmu cara mandi wajib ini perlu dipelajari. Sumber rujukan cara mandi wajib ini didapati dari JAKIM.
Foto Kredit: Majalah Cahaya, JAKIM

1. Niat ketika air sampai ke tubuh
2. Membaca “Bismillah”
3. Mencuci tangan sebanyak tiga kali
4. Mencuci kemaluan dengan tangan kiri
5. Membersihkan atau menyucikan tangan kiri dengan sabun
6. Berwuduk. Wuduk boleh dilakukan seperti wuduk biasa sepertimana biasa dilakukan sebelum melakukan solat. Ataupun boleh menangguhkan mencuci kaki selepas selesai mandi.
7. Membasuh kepala dengan mengusap rambut secara meratakan kepala lau siram 3 kali dengan air. Ini berdasarkan hadith dari ‘Aisyah (R.A) di dalam Sahih al-Bukhari yang maksudnya:

“Kemudian Baginda SAW memasukkan jari-jarinya ke dalam air, kemudian mengusap rambutnya, kemudian menyiram kepalanya 3 kali dengan kedua-dua tangannya”
Ketika menyiram kepala, hendaklah dimulai dengan bahagian kanan, kemudian bahagian kiri dan seterusnya bahagian tengah kepala. Ini berdasarkan hadith ‘Aisyah (R.A) yang maksudnya:
“Baginda menyiram kepalanya di bahagian kanan, kemudian bahagian kiri”
Bagi wanita yang mandi untuk haid atau mandi junub, perlu melepaskan ikatan rambut tersebut. Ini pula berdasarkan hadith ‘Aisyah (R.A) di dalam Sahih al-Bukhari di mana beliau kedatangan haid ketika menunaikan haji. Lalu Baginda Rasulullah SAW berkata sedemikian:
“Tinggalkanlah umrahmu, lepaskanlah ikatan rambutmu (ketika mandi) dan sisirlah rambutmu”
8. Memulakan dengan bahagian kanan tubuh.
Dari ‘Aisyah (R.A): “Sesungguhnya Rasulullah SAW suka mendahulukan bahagian kanan pada semua urusannya, ketika memakai kasut, ketika bersikat dan ketika bersuci”. (Sahih Muslim)
9. Meratakan air ke seluruh tubuh badan
10. Berwuduk jika hendak mengerjakan solat fardhu. Perbezaan antara mandi wajib dengan mandi sunat hanyalah pada niatnya sahaja. Cara kaedah mandi adalah sama.
Wallahu’alam

Video Cara Mandi Wajib Yang Ringkas
Ini bukan video orang mandi wajib. Ia penjelasan dari Ustaz Azhar Idrus tentang cara mandi wajib yang ringkas.

Sumber: Majalah Cahaya, Bil 106, Tahun 24, Isu 3/2012, Bahagian Penerbitan, Jabatan Kemajuan Islam Malaysia (JAKIM)


Anak Lemas Dalam Baldi Tandas, Ini 4 Tips Keselamatan Elak Anak Maut Secara Senyap

Mandikan bayi atau anak yang masih kecil bukanlah perkara yang mudah. Ada ibu bapa yang masih tidak biasakan diri untuk mandikan anak secara ‘pro’ dan memerlukan masa yang lama untuk menyelesaikan tugas tersebut, maklumlah bahaya kalau tersilap langkah!
Seperti apa yang dikongsikan oleh doktor ini dimana beliau menceritakan pengalaman menghadapi situasi dimana seorang bayi lemas di dalam baldi air di tandas. Inilah perkara yang perlu diberi perhatian oleh ibu bapa supaya tidak membiarkan anak bersendirian di dalam tandas yang diisi air yang penuh dalam baldi.

‘TOLONG DOKTOR, ANAK SAYA LEMAS!’

Ketika anak kecil tu sampai di Jabatan Kecemasan, seluruh badannya sudah biru dan sejuk. Tak bernafas dan tak bergerak. Tiada degupan jantung kedengaran bila bayi diperiksa. Matanya tertutup, mulutnya sedikit terbuka.

“Tolong saya doktor. Anak saya lemas. Tolong dia, tolong dia.”

Si kecil ni ialah anak tunggal dan dia dijaga oleh pengasuh pada siang hari. Pintu tandas di rumah pengasuh walaupun ditutup tapi tak dikunci. Dia masuk ke tandas bersendirian dan nampak baldi yang penuh dengan air. Pada masa dia dijumpai pengasuh, kepalanya ada di dalam baldi dan kakinya ke atas. Pengasuh terus menarik anak ini keluar, namun kaki, tangan dan mulutnya sudah membiru. Berapa lama dia dah terjatuh ke dalam baldi, tak ada siapa yang tahu. 1 minit atau 10 minit, entahlah. Mana tahu pagi itu adalah hari terakhir ibunya lihat dia tersenyum.
“Maafkan saya puan. Anak puan dah tak ada lagi.”
Menyesal pun tak berguna. Masa yang dah berlalu tak boleh diputar semula. Hanya kenangan yang ditinggalkan. Dan dia, dah pergi meninggalkan semua. Kepala bayi atau anak kecil yang tenggelam dalam air sedalam 2 inci dah mampu buatkan dia lemas. Ia berlaku secara senyap dan pantas. Anak yang lemas tak mampu menjerit meminta tolong. Air yang masuk ke dalam paru-paru akan buatkan paru-paru jadi basah dan tak berfungsi lagi. 4 minit tanpa oksigen sampai ke otak, dah cukup untuk buatkan kerosakan kekal pada otak anak.
4 PERKARA PENTING KETIKA MANDIKAN BAYI ATAU ANAK KECIL

Kawan-kawan, perhatikan 4 perkara ni ketika mandikan bayi dan anak kecil:
1. Pastikan kita memerhati anak secara SENTUHAN. Maksudnya sebelah tangan kita sentiasa memegang anak. Sebelah lagi tangan untuk kita ambil alatan mandian dan tuala bayi. Dan semua alatan ni mestilah dalam jangkauan tangan kita. Susun dulu semua alatan ni sebelum letakkan bayi di dalam tub/tempat mandian bayi.
2. Peraturan mudah ketika bayi berada DI DALAM air: Jangan tinggalkan anak sendirian atau tinggalkan anak untuk dijaga oleh anak kecil lain walaupun sekejap.
3. Penutup tempat duduk tandas ditutup sepanjang masa. Kepala anak kecil yang dah pandai berjalan boleh termasuk ke dalam lubang tempat duduk tandas dan lemas secara senyap. Sebaiknya, selak terus pintu tandas supaya tak dimasuki oleh anak kecil.
4. Kosongkan baldi, tong sampah atau apa-apa bekas yang boleh menakung air. Bantu saya sebarkan info ni. Masih ada mak ayah yang belum tahu tentang ilmu keselamatan anak di rumah.
*Hati-hati ya!
Sumber: Dr. Redza Zainol


Cara Mandikan Bayi Dengan Betul, Langkah Demi Langkah

Walaupun memandikan bayi kedengaran seperti sesuatu yang tidak begitu rumit, hakikatnya ia adalah sebuah cabaran besar untuk ‘first time mother’. Mana tidaknya, mereka tentu kekok dengan keadaan bayi yang bertubuh kecil dan ‘fragile’. Apatah lagi melakukannya dengan luka bersalin yang masih berbisa.
Foto Kredit: pagingsupermom.com

Bagi yang bertuah, ada yang membantu menguruskan bayi seawal minggu-minggu pertama kelahiran. Walaubagaimanapun, kita masih perlu melakukannya sendiri di kemudian hari.
Oleh itu, mari kita lihat persediaan dan cara-cara untuk mandikan bayi dengan selamat:

A) Persediaan Sebelum Memandikan

Sediakan semua keperluan mandian dan persalinan selepas mandi

Keperluan mandian – termasuklah semua barangan dan peralatan yang diperlukan untuk mandi seperti besen kecil / tab mandi, sabun bayi, span atau kain lembut,
Persalinan bayi – pakaian bayi selepas dimandikan termasuklah tuala, lampin, krim, bedak, putik kapas, dan sebagainya. Biasanya tilam getah akan dihamparkan bersama semua kelengkapan ini.

Ruang mandi yang selamat

Pastikan anda mendapatkan ruang yang luas, selesa dan selamat untuk anda dan bayi. Bagi ibu yang masih belum boleh duduk dengan selesa di atas bangku, mandikan bayi dalam keadaan berdiri seperti di sinki dapur atau di atas meja.
Lapikkan alas getah untuk mengelakkan anda daripada tergelincir semasa mendukung bayi.
Jauhkan benda-benda lain seperti baldi dan gayung yang tidak digunakan. Ianya berisiko kerana mengganggu ruang keselesaan anda.
Jika perlu, letakkan tong sampah atau baldi berdekatan untuk meletakkan lampin bayi yang kotor. Ini dapat mengelakkan anda menjadi kelam-kabut semasa proses menanggalkan lampin bayi.

Kedalaman air yang elok

Kedalaman air yang disyorkan ialah sekadar untuk bayi berbaring setakat bahunya terendam. Iaitu lebih kurang 10cm untuk bayi yang berusia kurang dari 6 bulan.
Bagi bayi 6 bulan ke atas, pastikan kedalaman air tidak melebihi paras pinggang bayi dalam posisi duduk.

Suhu air yang sesuai

Mandikan bayi dengan air suam – tidak terlalu sejuk mahupun terlalu panas. Suhu yang sesuai ialah sekitar 37o
Celupkan siku anda untuk merasa kehangatan air, bukannya merasa dengan tangan anda.

B) Semasa Memandikan

Periksa lampin

Sekiranya lampin bayi dipenuhi air kencing atau najis, pastikan punggung bayi dibersihkan terlebih dahulu.
Tutupi bahagian tubuhnya dengan tuala terlebih dahulu supaya bayi tidak kedinginan. Ini untuk memudahkan anda mengambil masa dan posisi yang selesa semasa membersihkan bahagian muka dan kepala bayi.

Cara mendukung

Gunakan satu tangan untuk menyokong leher dan kepalanya, manakala satu tangan lagi digunakan untuk membersihkan anggota badan bayi.
Selepas membersihkan muka dan kepala bayi, teruskan menggosok lembut dari anggota di bahagian atas badan ke bawah dan dari depan ke belakang.

Meratakan air dan membersih anggota

Ratakan air dan gunakan sabun yang sesuai. Pastikan setiap celahan turut dibersihkan.
Bagi bayi baru lahir yang sensitif, cukup sekadar meratakan air bersih tanpa perlu menggunakan sabun.

C) Selepas Memandikan

Mengeringkan dengan tuala

Tidak perlu menggosok tuala ke kulit bayi yang masih halus. Sebaliknya, tepukkan sahaja tuala secara perlahan-lahan ke badan bayi.
Baringkan bayi di atas tilam getah sebagai persediaan sekiranya bayi terkencing sebelum sempat dipakaikan lampin.
Gunakan tuala lembut yang kering dan bersih untuk mengeringkan mata, muka, leher, dan celah-celah jari.

Bersihkan tali pusat

Tali pusat hendaklah dibersihkan dan dikeringkan setiap hari untuk mengelakkan jangkitan kuman.
Gunakan antiseptik yang dibekalkan oleh hospital atau cukup sekadar menggunakan air bersih.

Urutan bayi

Luangkan sedikit masa untuk mengurut bayi sebelum dipakaikan baju.
Kebanyakan bayi sangat sukakan urutan. Selain memupuk kemesraan, urutan juga dapat memberi ketenangan kepada bayi.
Gunakan minyak bayi seperti minyak telon atau losyen pelembap yang sesuai untuk memberi urutan.
Selalunya bayi diurut lembut di bahagian perut dan tapak kaki. Terdapat pelbagai teknik urutan bayi yang boleh dipelajari.

Tips-tips penting
Foto Kredit: tinkturedrsulca.com

Sekiranya anda masih belum berani untuk mandikan bayi di dalam tab mandi, gunakan span atau kain lembut sebagai pengelap badan bayi sehingga bersih.
Pernahkah anda melihat alat penyokong bayi yang digunakan dalam tab mandi? Ianya sangat membantu sesetengah ibu kerana dapat memudahkan pergerakan. Tetapi, jangan terkejut kerana ada bayi yang cukup tidak selesa dengan alat ini.
Bayi yang baru lahir tidak seharusnya dimandikan terlalu lama. Cukuplah sekadar 3 hingga 5 minit.
Dalam cuaca di Malaysia, seelok-eloknya bayi dimandikan sebanyak 2 kali sehari.
Video cara mandikan bayi kini boleh didapati dengan banyak di laman carian seperti Youtube.
Jadikan rutin untuk mandikan bayi anda pada sekitar waktu yang sama setiap hari. Ianya mampu memberi isyarat kepada bayi untuk mengetahui waktu tidurnya selepas ini.
Peringatan! Jangan tinggalkan bayi sendirian dalam tab mandi. Dalam hal yang tidak dapat dielakkan, dukung bayi anda dengan tuala dan bawa bersama bayi bersama anda.
Walaupun teragak-agak pada mulanya, anda pasti akan dapat melakukannya selepas beberapa cubaan. Yang penting, utamakan langkah-langkah keselamatan ya!

Video mandikan bayi dari Kementerian Kesihatan Malaysia
Untuk memudahkan pembaca, berikut ialah video mandikan bayi dari laman myhealth.gov.my


Amalkan 8 Adab Ketika Mandikan Bayi Baru Lahir Untuk Ketenangan & Kesihatan Si Manja

“Aku nak mandikan anak guna wet tissue je tap orang caka[ ada adab mandikan bayi baru lahir ni kan?”
Mungkin ramai dalam kalangan ibu bapa yang seringkali mengambil langkah mudah untuk mandikan bayi atau mencuci najis bayi tanpa menggunakan air. Namun, sebenarnya memandikan anak juga perlu dipraktikkan dengan adab yang betul supaya dapat menjaga kesihatan badan bayi seperti menggalakkan aliran darah dalam badan bayi. Oleh itu, untuk ibu bapa di luar sana apa kata anda mula praktikkan adab ketika mandikan bayi untuk kebaikan bersama.

ADAB MANDIKAN BAYI BARU LAHIR
Ramai orang terlepas pandang. Zaman ini ramai yang suka gunakan kapas lembab (wet nappy) untuk lap najis bayi tanpa mencuci dengan air. Apabila memandikan bayi, jangan terus masukkan badan bayi ke dalam tab. Cuci dahulu kemaluan bayi depan dan belakang menggunakan air mengalir supaya bersih. Tujuannya supaya apabila memasukkan bayi dalam tab air tidak menjadi air najis, kesan kemaluan bayi yang beristinjak tidak dicuci dengan air.

Bayi baru lahir adalah khalifah Allah yang baru menjengah dunia selepas sembilan bulan tinggal di alam rahim. Justeru ibu bapa yang beragama Islam mestilah menyambut kelahirannya mengikut cara yang dianjurkan oleh Islam.

Antara yang mungkin kita semua tidak beri perhatian adalah tatacara memandikan bayi baru lahir iaitu dari usia sehari hingga 40 hari. Dalam tempoh ini, kaedah mandian memainkan peranan penting dalam membentuk aliran darah dan pembentukan tulang yang baik.
8 ADAB KETIKA MANDIKAN ANAK

1. Seeloknya mandikan bayi pada waktu dhuha, kerana pada waktu tersebut fisiologi kitaran darah dan degupan jantung bayi dalam keadaan tenang. Gunakan air yang suam.
2. Siraman pertama perlu dimulakan ke atas belakangnya secara perlahan-lahan, kemudian baru disiramkan ke kaki, seterusnya naik ke bahagian punggungnya.
3. Belaian dan gosokan lembut memainkan peranan penting semasa memandikan bayi. Ini akan membuatkan pengaliran darah bayi lancar dan baik. Siraman disertakan dengan sapuan sabun yang sesuai untuk bayi.
4. Seterusnya siram dari belakang hingga ke kepala. Siraman di kepala dilakukan secara perlahan, supaya air tidak mengalir masuk ke dalam lubang telinga. Semasa menyiramkan air di belakang kepala ke bahagian hadapan dahi, tangan digunakan untuk menggosok dahi.

5. Sebaiknya tugas memandikan bayi dilakukan oleh bapa. Sambil memandikan, hati berzikir Ya Latif, Ya Hadi.
6. Pastikan siraman tidak dilakukan pada muka bayi kerana ia boleh melemaskan bayi serta menyebabkan lubang hidungnya lembap seterusnya mudah selesema atau jangkitan kuman.
7. Siraman yang terakhir, dilakukan ke atas dada seterusnya hingga ke bawah. Tidak digalakkan menyapu sabun pada bahagian hadapan tubuh bayi usia ini, kerana bimbang air dan sabun menyebabkan bahagian pusatnya lembap dan seterusnya melambatkan proses ‘gugur’ tali pusat.
8. Selepas selesai mandi, lapkan seluruh badan bayi dengan tuala yang bersih. Cara mengelap dimulakan dari kepala kerana kelewatan mengelap bahagian kepala boleh menyebabkan kepala dan ubun-ubun bayi basah serta membawa masalah paru-paru lemah.

Sumber : Baitus Solehah via NorHuslena Arshad


“Buat Apa Baca Buku Untuk Bayi? Dia Bukannya Faham Pun!”

“Ish, kenapalah isteri aku beli banyak buku baby ni. Nak suruh aku ajak baby 6 bulan membaca semua ni? Dia bukannya faham pun… Nanti dia rampas dan koyakkan buku adalah. Buat stres je.”
Kini, semakin banyak alat bantuan mengajar yang telah direka khas agar ia boleh diperkenalkan seawal usia bayi. Namun, seperti yang kita tahu, bayi mempunyai kebolehan yang terhad untuk menerima maklumat, memprosesnya, dan bertindak balas terhadapnya. Malah, ada yang mengecam juga tindakan ‘mengajar’ anak terlalu awal, seolah-olah hingga menyebabkan si kecil tidak cukup bermain dan memperkembangkan kemahiran motoriknya.

Jadi, adakah membaca untuk bayi terbukti faedahnya? Benarkah tanggapan bahawa bayi tidak sepatutnya ‘belajar’ terlalu awal?
5 Kerugian Besar Jika Ibu Bapa Tak Membaca Untuk Bayi
Berikut adalah manfaat luarbiasa apabila anda membaca untuk bayi seawal usia.

1. Bayi Menyenangi Suara Anda Walaupun Tidak Memahaminya
Pertama sekali, penting untuk anda faham bahawa tindakan ‘membaca’ dengan bayi bukanlah bermaksud kita mengajar mereka mengeja, mengenal huruf, dan sebagainya. ‘Membaca’ dalam konteks ini adalah perbuatan menerangkan sesuatu, bercerita, dan berkomunikasi secara langsung dengan bayi.

Buku hanyalah digunakan sebagai medium untuk kita mempunyai idea untuk menceritakan sesuatu kepada bayi. Sungguhpun bayi tidak memahaminya, mendengar suara anda sudah cukup memberikan mereka rasa selesa dan seronok mendengarnya.
Mungkin ada ibu bapa yang kekok apabila mahu berbual dengan bayi kerana mereka belum boleh menunjukkan kefahaman atau memberi respon. Tetapi dengan adanya buku cerita, setidaknya kita mampu untuk bercerita dan memupuk perasaan lebih mesra dengan mereka.

2. Kita Cenderung Menggunakan Bahasa Yang Baik
Laporan menunjukkan bahawa bayi yang dibesarkan dalam keadaan di mana mereka selalu dibacakan buku cerita dan sering berkomunikasi akan memiliki penguasaan kosa kata yang lebih banyak.
Purata sebuah buku kanak-kanak mengandungi 50% lebih banyak perkataan yang unik berbanding TV ataupun perbualan di antara 2 orang dewasa yang berpendidikan tinggi. Apabila ibu bapa sendiri didedahkan dengan bahasa yang baik, kita juga akan cenderung untuk menggunakan perkataan yang lebih baik apabila bercakap dengan bayi.
Foto Kredit: nyc.gov
3. Logik & Emosi Memberi Impak Besar Kepada Perkembangan Otak Bayi
Menerusi The Guardian, pakar menemui perbezaan yang amat ketara pada perkembangan bayi yang dibacakan buku seawal usia 18-24 bulan. Aktiviti membaca memenuhi keperluan bayi untuk memahami emosi, mengingat, memahami bagaimana sesuatu berfungsi, serta mengenal dan membanding perkataan atau gambar.
Penglihatan, pendengaran, dan komunikasi, semua ini bertindakbalas antara satu sama lain, dan apabila ianya sering diulang-ulang, sudah tentulah ia memberi impak yang besar kepada perkembangan otak bayi.
Dalam sebuah ujikaji yang dilaporkan oleh CNN pula, penyelidik memerhatikan MRI brain scan (fMRI) kepada anak berusia 3-5 tahun. Mereka mendapati apabila anak-anak ini dibacakan buku cerita, bahagian otak mereka yang terlibat dalam memahami maksud perkataan, logik, dan memori dilihat menjadi aktif. Neuron-neuron ini sentiasa berhubung dan akan lebih berkembang selari dengan kekerapan ibu bapa membaca buku untuk bayi atau anak kecil tersebut.
Foto Kredit: caitlincunningham.com
4. Memperkenalkan ‘Positive Experience’ Terhadap Buku
Bayi suka gigit buku? Biarkan saja, asalkan anda memilih buku yang sesuai. Bayi suka melempar buku dan tak mahu beri perhatian? Tak mengapa kerana secara puratanya bayi hanya boleh memberi tumpuan selama 1-2 minit sahaja atau kurang daripada itu.
Oleh itu, iringi aktiviti membaca dengan bermain, bergurau, dan berbual dengan bayi. Apabila mereka merasakan pengalaman ini semasa dikelilingi oleh buku, ia akan memberi mereka ‘positive experience’ dan secara tidak langsung memupuk tabiat cintakan buku yang berkekalan hinggalah mereka dewasa.
Foto Kredit: rd.com
5. Lebih Cepat Membaca Dan Menulis
Sebuah penelitian terkini yang telah menunjukkan bahawa aktiviti membaca untuk bayi mempunyai manfaat jangka masa panjang yang dapat dilihat dalam tempoh 4 tahun, iaitu sekitar tempoh apabila mereka mula bersekolah. Anak-anak ini lebih cepat mengenal huruf, membaca dan ada yang mampu menulis seawal usia 4 tahun.
Kajian yang dibentangkan ini mengukuhkan lagi saranan American Academy of Paediatrics yang menggalakkan ibu bapa membacakan buku untuk bayi seawal mereka dilahirkan. Dr. Pamela High yang mengetuai kajian tersebut menegaskan bahawa ibu bapa tidak perlu risau jika anak mereka tidak dapat menghabiskan 1 buku dalam 1 masa. Apa yang penting, ia dilakukan dengan penuh keseronokan dan bukannya rasa terbeban. Apabila ibu bapa suka meluangkan masa untuk membaca, barulah anak-anak akan dapat berkongsi rasa keterujaan tersebut.
Foto Kredit: ehowenespanol.com
‘Membaca’ Biar Kena Caranya
Sememangnya, anak kecil perlu diperkenalkan dengan persekitaran yang responsif. Anak kecil perlu bermain dan meneroka.  Kalau anda kreatif, pelbagai aktiviti motorik dan outdoor sekalipun dapat dihubungkaitkan dengan membaca!
Ingatlah bahawa anak kecil bukan dilahirkan sebagai ‘ulat buku’, tetapi mereka dilahirkan dengan sifat ingin tahu dan suka belajar perkara baru. Membaca untuk bayi adalah sebuah aktiviti yang sihat asalkan ia dilakukan bersesuaian dengan caranya, bukannya dalam keadaan memaksa.


Tak Perlu Tengking, Mak Ayah Boleh Guna 5 Cara Tenang Tapi ‘Deep’ Ini Untuk Marah Anak

Mendidik dan melatih anak supaya membesar dengan elok bukanlah perkara yang mudah. Tambah pula seringkali kita lihat di depan mata kita sendiri, mak ayah menggunakan cara marah anak yang tidak betul iaitu secara menengking. Malu jadinya anak-anak tersebut.
Oleh itu, seorang ayah di laman Facebook yang juga merupakan seorang guru berkongsikan lima cara untuk mak ayah gunakan sebagai langkah yang berkesan untuk marah anak. Bukan sahaja anak-anak tidak malu, malah mereka pun boleh mempelajari erti adab dari mak ayah.

Baca juga: Rupa-Rupanya Bayi Boleh Faham Setiap Pertuturan Mak Ayah Kalau Guna Cara Betul Macam Ini!
AYAH KONGSI CARA MARAH ANAK DENGAN BERADAB

1. On the spot

Jika depan orang ramai pun saya akan panggil anak & marah dia on the spot. Ini supaya anak jelas dan faham atas kesalahan apa dia kena marah.
2. Eye contact
Marah secara berdepan, bertentang mata ( eye contact ) ini antara adab marah anak sebagai ayah yang pada saya sangat penting. Lagipun, bila ada eye contact baru la anak fokus pada kita.
3. Kategori
Setiap kesalahan ada kategori / tahap tertentu. Semua kesalahan tak sama cara marahnya.
Normal – Tahap normal cukup sekadar tegur elok elok & minta anak hati hati next time
Moderate – Ada ketika tegur ada ketika memang serius kena marah, bergantung pada situasi
Bad – Yang ini for sure kena tegas & marah serius. Selalunya kesalahan ini memang tak boleh dibiarkan & kena instant remove.
4. Ulang semula
Selepas marah atau tegur ayat saya yang saya akan minta anak buat ialah:
“Apa papa cakap tadi? Cuba ulang papa cakap apa?”

5. Minta maaf
Akhir sekali jika perlu & berkaitan baru la saya akan minta anak minta maaf. Selalunya suruh dia minta maaf dengan ibunya, kalau buat salah pada ibu.. Marah anak tak salah tapi marah anak semberono tanpa mendodik hah itu boleh mengundang masalah besar kemudian hari nanti..
Wallahu a’lam..
Sumber: Mohd Fhais Salim


Cara Masak Ayam Goreng Kunyit Viral Macam Di Kedai, Boleh ‘Ketagih’!

“Teringin ayam goreng kunyit, tapi bila masak mesti tak jadi macam dekat kedai yang orang jual tu…”
Bukan sahaja orang dewasa malah kanak-kanak juga menggemari masakan ayam goreng kunyit rangup macam yang dijual di kedai makan. Sesuai untuk dimakan bersama nasi panas atau dimakan dengan begitu sahaja, sajian ini mendapat tempat di hati ramai rakyat Malaysia malah sudah menjadi viral di setiap pelusuk. Pergi kedai makan mana pun, menu ini sudah mudah untuk dijumpai.

Tetapi, bagi anda yang ingin memasak juadah ini dengan sendiri supaya lebih puas dimakan kerana kuantiti lebih banyak, anda boleh guna teknik dan resipi ayam goreng kunyit viral ini. Mesti dapat hasil macam apa yang anda pesan di kedai!
Ayam goreng kunyit mudah dan sedap
Bahan bahan untuk ayam

600 gm dada ayam (dipotong dadu)
15 gm tepung jagung
10 gm tepung beras
1 sudu besar serbuk kunyit
1 sudu besar serbuk kari
Satu kiub ayam
Sedikit air
Sedikit garam ,rasa dulu . Take cukup tambah. (sebab dah ada kiub ayam tu )

Perap dada ayam sekejap sebelum goreng dengan minyak yang secukupnya. (Biar sampai ayam tenggelam dalam minyak Sepenuhnya)
Cara caranya

1. Goreng ayam sampai masak.Masukkan carrot, bawang n kacang panjang. Angkat dan toskan.

Bahan untuk sambal

5 biji cili merah
6-10 biji cili padi merah (Dalam ni haja guna cili padi hijau je sebab merah yilek)

Sedikit belacan
Sedikit gula
Sebelah tomato potong dadu boleh tumbuk sekali.

Dah agak halus bahan-bahan kat atas boleh masak sekejap atas API. Ambik sedikit minyak goreng ayam tadi. Masak sekejap dalam 5-8 minit.
Siap!

Boleh makan dengan nasi panas-panas renjis kicap . Walah sedap terangkat lagi-lagi kalau sambal tu pedas berapi! Selamat mencuba resipi sedap mudah ini.

Sumber : Haja Saleh


Cara Masak Beras Parboiled, Elok Untuk Diet & Kencing Manis. Tak Mudah Basi!

Mungkin ramai antara kita pernah dengar tentang beras parboiled kan? Tapi tahukah anda bagaimana cara masak beras parboiled?
Beras ini biasanya dikaitkan dengan GI yang rendah dan dikatakan baik untuk kesihatan.

Bagi yang belum tahu tentang beras parboiled, di sini kami kongsikan sedikit info tentang beras parboiled dari laman web Root Of Science .
Apakah Beras Parboiled?
Beras rebus atau bahasa inggeris nya dipanggil ‘Parboiled Rice’ ialah beras yang direbus dahulu bersama sabutnya sebelum diteruskan dengan proses pengasingan.

Beras rebus ini agak berbeza sedikit dari segi kriteria dan khasiatnya berbanding dengan beras putih.

Kebanyakan orang memanggil beras ini sebagai ‘beras kurang kanji’ dek kerana teksturnya yang berderai dan rasa yang agak kurang berlemak berbanding beras putih.
Umum juga tahu bahawa selain beras perang atau Brown Rice’, beras parboiled ini juga disyorkan bagi mereka yang mempunyai penyakit kencing manis.
Khasiat Beras Parboiled
Apa yang membezakan beras putih dengan beras rebus ialah proses penghasilan dan nutrisi di dalamnya. Terdapat proses tambahan dalam menghasilkan beras rebus. Tidak seperti beras putih, proses pengasingan beras mentah diteruskan sebaik saja proses pembuangan kulit padi selesai.
Antara khasiat beras parboiled adalah:

Membantu mengawal paras gula dalam darah terutamanya dalam kalangan pesakit kencing manis.
Membantu kesihatan usus dan sumber prebiotik
Sumber alternatif kepada beras putih

Cara Masak Beras Parboiled Menjadi Cantik, Elok Kejadiannya
Sebenarnya ada beberapa cara memasak beras parboiled ini, ia juga dipaparkan pada pek beras.
Di sini kami tunjukkan cara masak beras parboiled yang dikongsikan oleh Harum Wangi di Facebook.
Jom tengok perkongsian beliau selanjutnya di bawah:
Saja share cara masak beras PARBOILED ni.
Ini pek trial yang saya dapat dari pemberian orang. Hari tu dah guna 1 pek masak nasi minyak. Sengaja tukar selera makan nasi putih guna beras ni.
1 pek ni cukup untuk 5 orang makan. Jika bertambah pun masih cukup bagi kami.
Pada setiap gambar ada keterangan ya.
CARA MASAK BERAS PARBOILED (STAIL SAYA)
1. Rendam
Beras ni dah rendam lebih kurang 10 minit dan toskan.
Pek 450gm.

2. Didihkan Air
Didihkan air bersama sedikit garam halus. Sukatan 1:1 cawan.
Jika nak lebihkan sikit je dalam suku cawan. Tapi jika kita dah rendam beras dan didihkan air tak perlu lebihkan sangat.
Memadai ikut sukatan pada pek beras.
Lepas rendam, tekstur beras ni dah rasa lembut berbanding sebelum rendam.
Seeloknya didihkan air baru masuk beras. insha’Allah, cantik kejadiaannya…

3. Masak Beras
Masukkan beras tadi.

Tutup & biarkan ia masak.

Tadaaa… Dah masak! Sengaja letak daun pandan. Semerbak bau 1 rumah.
Masih baru masak, biarkan dlm 5-10 minit baru gemburkan.

Tapi gembur ambil bahagian tepi tolak ke tengah supaya beras tak patah / hancur. Seeloknya guna garfu je.
Jangan gembur sepenuhnya, cukup sekadar gembur-gembur manja dari tepi bawa ke tengah.
Boleh Ke Masak Beras Parboiled Macam Biasa Je?
Sedap ke makan beras parboiled ni?
Beras jenis parboiled ni mungkin rasanya tawar sedikit berbanding beras biasa.
Ada yang kata makan sikit dah rasa kenyang, tak muak atau sebu macam beras biasa.
Beras ni juga lambat basi. Rata-rata ramai yang selalu guna beras ni kata walaupun dah 2-3 hari pun masih elok walaupun tak simpan dalam peti ais.
Ramai peniaga nasi arab, nasi minyak pun suka pakai beras ni sebab cantik berkilat kejadian berasnya bila dah masak.
Contoh masak nasi minyak guna beras parboiled
Selain itu, ramai juga mengamalkan makan beras parboiled ini untuk tujuan kesihatan.
Sebenarnya memang boleh juga kalau nak masak beras parboiled ni macam biasa. Terpulang pada citarasa masing-masing ok!

*Sumber asal: Harum Wangi


Hari ni saya nak kongsikan cara masak bubur nasi dalam masa 15 minit. Tips ini sangat membantu bagi ibu-ibu yang kesibukan untuk pergi kerja tapi perlu menyediakan bubur nasi untuk sarapan pagi atau makanan bayi mereka.
Tahu-tahu sajalah, kalau nak masak bubur nasi ini ambil masa juga untuk nasinya menjadi lembut dan sebati. Kalau lupa nak buat awal-awal, silap-silap anak dah menangis kelaparan.

Seperkara lagi, bukan semua orang ada ‘pressure cooker’ di rumah untuk memasak bubur nasi dengan cepat. Kalau ada pun, macam tak berbaloi pula nak keluarkan periuk dan mencucinya nanti sebab kadangkala kita cuma masak dalam kuantiti yang sedikit.

Jadi, diharapkan dengan adanya tips mudah ini dapatlah membantu ibu-ibu menyediakan makanan sihat untuk bayi mereka dan sarapan ringkas untuk keluarga.

Foto Kredit: dvconline.net

Cara Masak Bubur Nasi Dalam 15 Minit Tanpa ‘Pressure Cooker’
Ini cara masak bubur nasi paling cepat, pantas, dan mudah. Gerenti lembut dan tak perlu tunggu lama!
1. Cuci Beras
Mula-mula, cuci beras hingga bersih.
Saya tak letak sebarang sukatan. Terpulang nak buat banyak mana pun kerana caranya sama sahaja.
Foto Kredit: shutterstock.com
2. Masukkan Dalam Bekas
Pindahkan beras yang telah dibasuh ke dalam bekas bertutup (tupperware). Isikan air sehingga tenggelam semua beras dalam bekas tersebut.
Kalau nak masak ‘portion’ kecil saja untuk bayi, eloklah masukkan ke dalam bekas-bekas kecil. Jadi, senang bila nak gunakan nanti. Cuma perlu ambil satu demi satu.
Pastikan beras terendam dalam air sepenuhnya. Foto Kredit: maangchi.com
3. Bekukan Dalam ‘Freezer’
Tutup bekas dan simpan di dalam freezer hingga beku.
Oleh kerana proses ini ambil masa sedikit, jadi bolehlah sediakan pada sebelah malam atau hujung minggu.
Foto Kredit: yellowpages.com
4. Rebuskan
Keluarkan beras yang telah beku dan masuķkan ke dalam periuk. Oh ya, tak perlu ‘defrost’ tau.
Cuma perlu tambahkan air secukupnya dan pasang api kuat.
Rebus beras hingga kembang selama 15 minit. Sesekali kacau supaya tidak berkerak.

5. Tambah Bahan & Perasa
Sambil menunggu beras masak, bolehlah tambahkan bahan-bahan segar ke untuk memberi perasa dalam bubur nasi tersebut.
Contohnya bawang putih, halia, sayuran, ikan bilis, isi ayam, daging, sedikit garam, atau apa-apa saja mengikut cita rasa.
Ada yang lebih suka bubur nasi kosong saja, kemudian ditambahkan sup dan bahan-bahan lain seperti kacang, ikan bilis, atau ayam yang telahpun dimasak berasingan. Jadi, tak kisahlah mana satu yang anda selesa.
Tapi, kalau bubur bayi seeloknya tak perlulah nak bubuh garam atau stok ayam yang mengandungi MSG. Barulah sihat.

5. Siap!
Inilah hasilnya. Saya mula merebus pada jam 5.37 am dan nasi kembang sepenuhnya pada jam 5.52 am. Cepat, bukan?

Jimat masa dan memudahkan

Memang berbaloi-baloi cara masak bubur nasi dengan tips ini. Jimat masa, jimat gas. Hanya 15 minit sahaja diperlukan untuk menukar beras menjadi bubur.
Senang cerita, tak perlu lagi menunggu sejam dua untuk beras kembang. Selamat mencuba!

*Perkongsian asal oleh Puan Zulfa melalui blognya: Zulfaza Loves Cooking


Guna Rice Porridge Cup Masak Bubur & Nasi Biasa Secara ‘2 In 1’, Mudahnya!

Memasak bubur nasi untuk bayi atau anak-anak yang masih kecil ternyata memerlukan kesabaran yang tinggi. Bukannya apa, memasak bubur memerlukan masa yang lama untuk siap masak dan tidak praktikal. Namun, anda jangan risau kerana terdapat satu produk yang anda boleh gunakan untuk masak bubur nasi dengan lebih mudah dan cepat dalam satu masa.
Apa yang menariknya, produk yang datang dari negara Jepun dan dijual di kedai serbaneka Jepun popular iaitu Daiso ini akan memudahkan anda untuk masak bubur nasi bersama nasi biasa! Macam mana caranya? Jom kita cuba kaedah yang dikongsikan ini.

DAISO Rice Porridge Cup

Bekas masak bubur baby dalam rice cooker sambil masak nasi.

1. Sesuai untuk baby yang makan beras lain dari parent. Contoh baby saya makan beras wangi untuk selera makan, mak pak makan beras biasa. Masak sama-sama sekali harung. Tapi tak bercampur.

2. Sesuai untuk masak sikit-sikit, sebab masak atas api tak sesuai kalau kuantiti sikit sangat.
3. Boleh stim sayur untuk baby dalam masa yang sama. Jimat masa sangat.
4. Ada grater surface (permukaan kasar) untuk lenyekkan sayur dan nasi pada penutup, senduk dan dalam cup juga.
5. Sesuai untuk baby yang dah makan texture kasar / nasi lenyek / nasi lembik. Kalau nak texture bubur halus kena blend la.
CARA PENGGUNAANNYA

1. Basuh beras untuk family makan, isi air pun macam biasa.
2. Beras baby isi dalam cup ikut panduan sukatan. Saya letak 1 senduk. Air ikut panduan tanda aras pada cup tu.
3. Letak cup tu tengah-tengah beras family yang belum masak tu. Lepas tu masak macam biasa dalam rice cooker.
4. Lepas rice cooker dah tukar keep warm. Tunggu jap dalam 5 minit.

PENTING: Hasil dia tak terus jadi bubur tau. Dia jadi nasi lembik + air. Saya tos buang sikit air kalau rasa banyak (boleh guna penutup kuning tu) Lepas tu mash kan nasi dalam cup tu dengan senduk dia. Kalau ada sayur stim tadi tambah la lenyekkan sekali. Jadila bubur baby. Nasi untuk mak pak pun dah siap masak sekali.

Saya beli semalam dan dah cuba. So pendapat saya benda ni bagus. Nak bawak travel/balik kampung pun sesuai. Tumpang masak bubur baby masa nak masak nasi. Lepas siap jadi bubur boleh tutup rapat dengan penutup kuning tu. So boleh simpan ke apa. Tapi tak ‘leak proof’ la.
Konsep dia sama macam ambil nasi tambah air panas sikit lenyek2 sampai jadi bubur. Ni just untuk mudahkan la sebab senduk + cup + penutup tu sgt serbaguna dengan fungsi melenyek sekali. Product pun dari material tahan panas, dan boleh digunakan dalam microwave juga.

Saya beli kat DAISO, RM5.90. Harap perkongsian ni boleh beri manfaat pada sesiapa yang mungkin memerlukan.
Sumber: Shafi Sith


Kalau Pesakit Asma, Gout & Anemia Nak Makan Daging, Kena Ikut Tips Ini

Daging merupakan sumber protein terbaik untuk tubuh badan. Walau bagaimanapun, untuk pesakit asma, gout dan anemia ada beberapa pantang larang dan cara masak daging dengan betul supaya tidak memudaratkan kesihatan.
Menurut Dr Suri Roowi, Untuk pesakit gout, daging seeloknya dipotong kecil atau dicincang, dibasuh, direbus dan dibuang airnya terlebih dahulu sebelum dimasak.

Baca juga: Doktor Kongsi 6 Cara Merawat Ulser Dengan Cepat & Berkesan Tanpa Guna Ubat Mulut
CARA MASAK DAGING DENGAN BETUL UNTUK 3 PENYAKIT INI

Ini kerana kandungan purine (penyebab gout) akan turun sebanyak 25%. Jangan masak daging terlalu lama kerana boleh menyebabkan penghasilan purine yang lebih banyak.

Pesakit gout juga perlu kurangkan memakan daging merah kerana daging mengandungi kandungan tinggi purine berbanding daging putih.
Semasa makan, kurangkan ambil kuah kerana bahan purine banyak di dalam kuah. Elakkan juga memakan hati ayam dan kurangkan penggunaan ikan bilis dalam masakan. Ini kerana kandungan purine dalam hati ayam dan ikan bilis adalah antara yang tertinggi.
Kajian mendapati minum air soya lebih rendah risiko gout, berbanding mereka yang kurang ambil soya. Amalkan makanan seperti peria, teh bunga krysanthemum, empulur nanas dan cekur.

Bagi pesakit anemia pula, daging merah terutama organ dalaman mengandungi tinggi zat besi dan bagus untuk dimakan. Memasak menggunakan minyak kelapa sawit merah lebih elok kerana kaya dengan beta-karoten dan bantu leraikan zat besi daripada diikat.
Untuk mereka yang mengalami masalah kolesterol tinggi, masak daging menggunakan minyak zaitun. Ini kerana telah dibuktikan dalam banyak kajian saintifik di seluruh dunia.
Ambil makanan tinggi serat seperti oat dan barli, minum jus oren, minum air halia atau bawang putih selepas memakan daging dan minum teh hijau kerana kaya bahan khasiat yang boleh turunkan kolesterol.
Bagi pesakit semput, kurangkan makan daging yang sudah diproses seperti burger, sosej dan lain-lain. Kajian ke atas 971 orang selama 7 tahun mendapati memakan daging yang sudah diproses berlebihan menyebabkan semput semakin teruk.
Baca juga: Hilangkan Bengkak Di Badan Dengan Mengamalkan Doa Ini, InsyaAllah Berkesan
Sumber: Facebook Dr Suri Roowi


Tips & Timing Yang Betul Supaya Dapat Masak Daging Steak ‘Medium Rare’ Macam Di Hotel

Setiap kali berkunjung ke restoran makanan Barat, pasti kita tidak terlepas peluang untuk memesan daging steak yang ternyata mempunyai rasa yang lazat dan isi yang lembut. Dipadankan dengan kuah butter atau sos blackpepper, memang hidangan ini menjadi dambaan ramai dek kerana harganya yang mahal juga. Bukan itu sahaja, nak jadikan kepingan daging menjadi ‘medium rare’ pun bukanlah tugas yang mudah.
Oleh itu perkongsian yang mendapat shares lebih dari 26 ribu di laman Facebook ini menunjukkan cara yang betul untuk anda masak kepingan daging steak supaya menjadi medium rare. Dengan kos yang lebih rendah, anda dah boleh makan steak macam di restoran mahal hanya di rumah!

CARA MASAK DAGING MEDIUM RARE DENGAN TIMING SEMPURNA
Formula 2-1½-2.
Banyak kali experiment, tak dapat-dapat timing yang perfect untuk dapatkan medium rare. Mungkin sebab setiap kali beli daging, dapat different size and cut. Takpe lah. Kira lebih kurang je lah. This time try 2-1½-2 minit pulak. End result nampak macam medium well – well done dah pulak! Anyway, rasanya inilah antara resipi yang paling mudah.

1. Kalau boleh, simpan daging dalam peti sejuk (bukan peti ais). Kalau nak makan harini, semalam lagi dah simpan dalam peti sejuk.

Cari daging yang memang dipotong untuk steak. Nama-nama bahagian steak yang sesuai: striploin, sirloin, ribeye, rump. Boleh cuba bahagian2 ni dulu. Boleh cari di pasaraya macam Hero market, Jaya grocer, village grocer, juga kedai-kedai daging yang biasa dengan steak cut.
2. Lumur garam (saya pakai garam yang dah ada garlic powder sekali) dan thymes. Be generous (tapi jangan terlebih sangat!) with the salt & garlic. Biar dalam 10 minit.

3. Sementara tu, panaskan pan dalam 10 minit jugak. Biar dia betul-betul panas sampai berasap.
4. Masukkan daging dalam pan yang panas tu (tak pakai minyak pun). Asap akan banyak. So, pakai la dapur yang kat luar rumah kalau tak nak rumah penuh asap. Biarkan selama 2 minit. Tak payah terbalik-balikkan. Biar je.
Bahagian-bahagian yang banyak lemak, tak payah pakai minyak pun. Lemak tu akan cair dan jadi minyak. Kalau nak lagi bagus, bakar bahagian yang berlemak tu dulu, kasi dia cair.
5. Lepas 2 minit, baru terbalikkan. Kali ni buat 1½ minit pulak.
6. Bila dah siap, angkat, dan biarkan dia rest untuk 2 minit (2-1½-2). Kasi time untuk jus dalam daging tu merebak ke serata daging.

7. Enjoy your steak. Nampak tak jus daging tu banyak? Kalau daging dah habis, tapi jus tu banyak lagi, pergi cicah roti.

Perghhhh. Kalau korang nak try, boleh la. Kalau dapat result yang sedap, do update me ya?
Update: saya cadangkan masa 1½-1-5 untuk medium rare-medium.
Sumber: Ahamad Emran


Cara Masak Enoki Butter Viral, Jangan Salah Step Nanti Tak Jadi & Muak!

Baru-baru ini viral di laman media sosial bila ada perkongsian resepi dari seorang pelakon popular yang menggunakan cendawan enoki. Menunya adalah cendawan enoki butter yang hanya menggunakan bahan yang mudah dan cara masak pun memang senang. Cuma, anda kena pastikan step masakan adalah betul supaya hidangan tidak menjadi muak apabila dimakan.
Jom kita tengok apa bahan-bahan dan langkah-langkahnya.

Baca juga: Resepi Pisang Butter Dengan Sos Kastard, Memang ‘Layan’ Makan!
BAHAN-BAHAN ENOKI BUTTER

-Butter (unsalted)

-Cendawan enoki
-Cili padi
-Limau kasturi
-Bawang putih
-Kiub pati ayam

1.Anggaran butter yang perlu dipotong.

2.Panaskan butter.

3.Masukkan cendawan enoki.

4.Letak lagi butter.

5.Letakkan cili padi yang telah dipotong.

6.Enoki butter siap untuk dimakan!

Sumber: Sha Shakira


Rupanya Salah Masak Kentang Guna Suhu Tinggi & Terlampau Lama, Risiko Anak Kanser!

Kentang merupakan antara makanan yang sering dijadikan menu utama dan sampingan buat anak-anak. Tidak kiralah dijadikan sebagai menu kentang putar, bersup atau bergoreng, pemilihan kentang dan cara memasaknya perlu diberi perhatian. Hal ini kerana ramai yang menggunakan cara masak kentang secara bersuhu tinggi.
Apa yang bahayanya? Kalau anda nak tahu, makin tinggi suhu dan lama proses memasak yang dilakukan, maka makin banyak terbentuk acrylamide yang boleh beri risiko toksik dan kanser buat anak-anak. Risau!

CARA MASAK KENTANG YANG BETUL BUKAN GUNA SUHU YANG TINGGI

Fries untuk anak yang kita goreng dalam air fryer bukanlah pilihan lebih baik. Goreng kentang dalam kuali, guna suhu tinggi.
Goreng kentang dalam deep fryer, guna suhu tinggi. Goreng kentang dalam air fryer, pun sama suhu tinggi 180 darjah.

Kita kena cuba elakkan masak kentang suhu tinggi, sampai ada kesan warna coklat. Bukan sekadar goreng dengan minyak atau tanpa minyak/sedikit minyak. Kena lebih hati-hati kalau anak suka makan fries, atau anak setiap hari makan fries. Kentang bila dimasak dengan suhu tinggi, lebih dari 120 – 150 darjah, akan terbentuk acrylamide. Ini akan beri rasa, warna dan aroma baru pada kentang.

Makin tinggi suhu kita guna, makin lama tempoh kita masak, makin tinggi acrylamide akan terhasil dalam kentang. Kita masak dalam air fryer suhu tinggi, masa pun agak lama untuk garingkan kentang. Ada kajian menyatakan yang acrylamide ni neurotoxin, beri kesan toksik pada otak anak. Juga beri risiko kanser.
Kita bukan tak boleh bagi anak makan kentang tau. Kentang sebenar, bukan fries makanan segera. Kentang real food anak boleh makan. Jom kita tengok 5 cara macam mana nak kurangkan kandungan acrylamide dalam kentang yang kita masak untuk anak.

1. Elak simpan kentang dalam peti sejuk. Simpan di tempat yang sejuk dan gelap. Ye, french fries kita beli, simpan dalam peti sejuk beku. Kalau boleh, kita elakkan beli lepas ni. Potong sendiri kat rumah, terus goreng untuk anak.
2. Rendam kentang 15 – 30 minit sebelum goreng, panggang atau grill untuk kurangkan kandungan acrylamide masa masak.
3. Goreng kentang akan hasilkan lebih banyak kandungan acrylamide berbanding bakar dan panggang. Rebus dan kukus kentang, tak hasilkan acrylamide atau kurang sangat kuantitinya.
4. Elak memasak kentang dalam tempoh yang lama.
5. Goreng/air fry kentang sampai warna kekuningan sahaja. Elak masak sampai garing hingga warna coklat. Kita boleh kurangkan banyak acrylamide dalam makanan, kalau kita tahu cara memasak yang betul kan.
Kalau boleh, fries pasaran yang dah siap digoreng mahupun belum digoreng, kita cuba terus elakkan dari anak-anak. Elak terus beli dan simpan di rumah.
Kita cuba buat sama-sama ya.
Sumber: Mazliana Mazlan


Cara Masak Kuah Ikan 3 Rasa ‘Sebijik’ Macam Di Restoran Thai, Baru Padu!

Setiap kali berkunjung ke restoran masakan Thai, antara menu yang menjadi pilihan sudah semestinya ikan masak 3 rasa. Bukan sahaja sesuai digandingkan dengan apa sahaja jenis ikan, menu ini juga mendapat tempat di hati orang ramai kerana sedap dimakan bersama nasi.
Tetapi, bila masak menu ini di rumah lain pula rasa tidak seperti makan di restorang Thai. Jadi, ini perkongsian resepi masak 3 rasa yang anda boleh cuba supaya rasa sama seperti apa yang dipesan di restoran!

Resepi Bawal 3 Rasa

Menu hari ni “Bawal 3 Rasa” saya share resepi untuk korang mencuba, nak makan kedai mahal..kita biasa-biasa masak jela sendiri. Kos ikan baru RM 15 je seekor…part nenas tu seeloknya guna nenas fresh ye, aroma dia yang buat masakkan 3 rasa korang bertambah sedap.

1. Ikan Bawal, (tak kisah ikan apa pon boleh) cuci gaul garam goreng sampai garing..dah masak ketepikan dalam bekas hidangan.

Untuk kuah Bawal 3 Rasa

1. Cili kering dblend (sikit je tau dalam 2 sudu besar camtu)
2.Sos cili, Sos tomato, Sos tiram, Sos Ikan, Jus limau ( semua tiada sukatan agak je)
3.Bawang putih ketuk ketuk
4. Bawang [email protected] (potong dadu)
5.Nenas & tomato (dipotong-potong)
6. Cili api (dipotong-potong)
7. Serai (dihiris)
8.Daun ketumbar (hiasan)

1.Panaskan minyak, pastikan minyak tak terlalu banyak..nanti tak jadi 3 rasa korang serupa sambal lak minyak melanus,
2.Masukkan bawang putih, cili kering & segala sos diatas..masukkan sedikit air, kemudian masukkan jus limau, pastikn gula garam terasa.
3.Tambahkan sedikit serbuk perasa, last masukkn bawang besar, nenas, cili api & serai kacau dalam beberapa minit tetap api..kemudian masukkn kuah kedalam ikan yang disediakan..hias dengan daun ketumbar..siap selamat mencuba.

Sumber: Suisan Aliezsha


Cara Masak Mi Sua Berkhasiat Guna Bahan Organik Untuk Si Manja

Mi sua merupakan antara juadah yang popular dalam kalangan orang Cina. Rasanya yang seakan-akan masakan ladna pastinya dapat menarik selera sesiapa sahaja yang mencubanya. Bukan sahaja untuk orang dewasa, menu mi sua juga sangat sesuai untuk dimasukkan dalam jadual menu anak-anak kerana rasanya yang tidak pedas dan mengandungi bahan-bahan yang berkhasiat untuk badan. Macama mana nak buat? Jom kita ikut resipi di bawah.
MEE SUA UNTUK ANAK-ANAK
Mee sua tok adalah makanan kaum cina. Mommy Sofia sendiri makan mee sua tok sejak kecik agik. Di Miri ada few kedai yang sedap masak mee sua tok. Tapi kedai cina lah. Bahan utama adalah mee sua, ayam segar, hirisan halia (lagi banyak lagi hangat sup), Goji berries, minyak bijan (untuk menumis) dan garam untuk perasa. Sangat basic.

Biasanya mee sua tok dimakan bersama arak merah cina. Selalu dimakan oleh ibu yang sedang berpantang untuk panaskan badan dan pulihkan badan dari dalam. So, mommy Sofia share cara-cara mudah untuk masak mee sua tok. Macam mommy Sofia tok lamak dah sik makan sebab sik tauk resipi nya. Rupanya mudah ajak. Rahsianya minyak bijan. Jangan risau selalu makan mee sua tok. Sik gemok bah makan mee sua tok. Malah sangat menyihatkan.
CARA MASAK MEE SUA
1. Tumis halia dengan minyak bijan. Yes. Minyak bijan sahaja. Memang harum!

2. Bila halia dah naik bau, masukkan ayam segar yang dah dipotong. Tumis hingga separuh masak.

3. Ini adalah Goji Berries / Wolfberries. Ini yang jadikan sup rasa manis secara semulajadi. Masukkan dalam 2 genggam.

4. Ayam dah separuh masak. Boleh la tambah air secukupnya. Kalau suka sup banyak masukkan lebih air.

5. Biar sehingga mendidih dan ayam lebih lembut.

6. Masukkan Goji Berries.

7. Mee Sua pilihan. Halal, organik dan ada benih Chia. Bagus untuk kesihatan. Boleh beli di website Signature Market.

8. Siap!

*Anak-anak pasti suka sebab kurang pedas!
Sumber : Carolyne Cindy Nadin


Cara Masak Nasi Lemak Sedap Macam Makcik Tepi Jalan, Nasi Lembut!

Sebut sahaja nasi lemak, sudah pasti ramai dalam kalangan rakyat Malaysia yang suka makan nasi lemak. Bukan itu sahaja, nasi lemak juga merupakan hidangan ‘signature’ Malaysia dan terkenal di luar negara. Tetapi, bukan mudah sebenarnya untuk mendapatkan tekstur nasi lemak yang sedap dan lembut serta wangi.
Oleh itu, bagi anda yang masih mencuba masak nasi lemak ‘power’ macam dijual oleh makcik-makcik di tepi jalan, ini mungkin cara yang anda boleh cuba. Mudah dan menjadi!

Baca juga: Chef Kongsi Tips Rebus Telur Senang Kupas & Licin Macam Di Kedai
CARA MASAK NASI LEMAK PALING MUDAH, NASI LEMBUT DAN WANGI!
1.Beras 4 pot, cuci bersih-bersih

2.Masukkan halia, daun pandan, halba, bawang merah

3.Masukkan santan 1 kotak

4.Air+santan. Selepas tuangkan santan, ukur air menggunakan jari telunjuk. Pastikan isi air sampai ke paras garisan pertama jari telunjuk. Tak boleh lebih, tak boleh kurang. Kalau terkurang, nasi akan mentah. Kalau terlebih, nasi akan jadi sedikit lembik.

5.Garam satu sudu kecil. Adjust bagi rasa lemak masin sikit.

6.Gula. Nak letak boleh, tak nak letak pun boleh.

7.Letak minyak masak untuk bagi nasi lemak jadi sebiji-sebiji orang kata. Cantik berkilat elok ja bila masak nanti.

8.Siap! Elok kejadian nasi.

Sumber: Azy Cullen